open-index/open-wikipedia-markdown huggingface dataset:
ഓപ്പൺബിബ്ലിയോ

ഒരു ഓപ്പൺ സോഴ്സ് ഇന്റഗ്രേറ്റഡ് ലൈബ്രറി സിസ്റ്റമാണ് (Integrated Library System) **ഓപ്പൺബിബ്ലിയോ**. ഉപയോഗിക്കാൻ ലളിതമായതും യൂണികോഡ് ഭാഷാസംവിധാനം ഉള്ളതുമായ ഓപ്പൺബിബ്ലിയോ ഗ്രാമീണവായനശാലകളിലും മറ്റു ചെറിയ ലൈബ്രറികൾക്കും അനുയോജ്യമാണ്.

## ചരിത്രം
ഗ്രന്ഥവിവരങ്ങൾ രേഖപ്പെടുത്താനും ഉപയോഗിക്കാനും ലളിതമായ ഒരു സോഫ്ട്വെയർ എന്ന ഉദ്ദേശത്തോടുകൂടിയാണ് 2002 ൽ Dave Stevens ആണ് ഓപ്പൺബിബ്ലിയോ രൂപപ്പെടുത്തിയത്. 
alt=Screenshot of EspaBiblio, a Spanish-language fork of OpenBiblio|thumb|ഓപ്പൺബിബ്ലിയോയുടെ സ്ക്രീൻ ചിത്രം

## സവിശേഷതകൾ
* സ്വതന്ത്ര സോഫ്റ്റ് വെയർ വിഭാഗത്തിൽ പ്പെടുന്ന ഇതിന്റെ സോഴ്സ് കോഡ് നമുക്ക് ലഭ്യമാണ്.
* ഇതിൽ മാർക്ക് / MARCXML/ MARC (Machine Readable Cataloging) സ്റ്റാൻഡേ‍ർഡ് ആണ് ഗ്രന്ഥസൂചികൾ രേഖപ്പെ‍ടുത്തി സൂക്ഷിക്കാനായി ഉപയോഗിക്കുന്നത്.
* ഇതിന്റെ യൂസർ ഇൻറർഫേസായ ഒപ്പാക് /OPAC ( Online public access catalog ) ലളിതമായാണ് രൂപപ്പെടുത്തിയിരിക്കുന്നത്: 
* യൂണികോഡ് ഭാഷാസംവിധാനം
ചെറിയതും ഇടത്തരം ലൈബ്രറികളിലും അവശ്യമായ എല്ലാ ഘടങ്ങളും ഉൾപ്പെടുത്തിയ ഓപ്പൺബിബ്ലിയോ ഗ്രാമീണവായനശാലകൾക്കും ചെറിയ ലൈബ്രറികൾക്കും ഉപകാരപ്രദവും അനുയോജ്യവുമാണ്. എന്നാൽ മറ്റു ഇന്റഗ്രേറ്റഡ് ലൈബ്രറി മാനേജ്മെന്റ് സിസ്റ്റങ്ങളായ കോഹ, എവർഗ്രീ‍ൻ സോഫ്ട്വെയറിൽ ഉൾപ്പെടുത്തിയിട്ടുള്ള അക്യുസിഷൻ,  സീരിയൽ കൺട്രോൾ മുതലായ സങ്കീർണ്ണ ഘടകങ്ങൾ ഇതിൽ ക്രോ‍ഡീകരിക്കാത്തതുമൂലം വലിയ ലൈബ്രറികൾക്ക് ഇത് അനുയോജ്യമല്ല.

## അവലംബം

വർഗ്ഗം:ഗ്രന്ഥാലയശാസ്ത്രം
വർഗ്ഗം:സ്വതന്ത്ര സോഫ്റ്റ്‌വെയർ
കഅബ് ബിൻ സുഹൈർ

പ്രവാചകൻ മുഹമ്മദ് നബിയുടെ ശിഷ്യരിൽ പ്രമുഖനാണ് കഅബ് ബിൻ സുഹൈർ. പ്രസിദ്ധമായ പ്രവാചക പ്രകീർത്തന കാവ്യമായ ബാനത്ത്‌ സുആദയുടെ രചയിതാവാണ് സുഹൈർ. ഇദ്ദേഹത്തിന്റെ ജനന വർഷം കൃത്യമായി രേഖപ്പെടുത്തപ്പെട്ടില്ല. മരണം സംഭവിച്ചത് ഹിജ്‌റ 24 ക്രിസ്തു വർഷം 662. അദ്ദേഹത്തിന്റെ ഇസ്ലാമികാശ്ലേഷണം ഉണ്ടായത് പ്രവാചക ജീവിതത്തിലെ അവസാന നാളുകളിലാണ്.
## അവലംബം

വർഗ്ഗം:സ്വഹാബികൾ
വെള്ളപ്പാണ്ട്

ത്വക്കിൻറെ ചില ഭാഗങ്ങളിൽ നിറം നഷ്ടമാകുന്ന ഒരു സ്ഥിരമായ അവസ്ഥയാണ് **വെളളപ്പാണ്ട്**. ത്വക്കിനു നിറം നൽകുന്ന കോശങ്ങൾ നശിക്കുമ്പോഴോ അവ പ്രവർത്തനരഹിതമാകുമ്പോഴോ ആണിത് സംഭവിക്കുന്നത്. പലപ്പോഴും ജനിതകമാറ്റമാണ് വെളളപ്പാണ്ട് ഉണ്ടാകുന്നതിനു കാരണം. ചില കെമിക്കലുകൾ തട്ടുമ്പോളല്ലാതെ വെള്ളപ്പാണ്ട് വരാനുള്ള കാരണം ഇപ്പോഴും അവ്യക്തമാണ്. ഓട്ടോ ഇമ്മ്യൂൺ, ഓക്സിഡേറ്റിവ് സ്ട്രെസ്സ്, ന്യൂറൽ, വൈറൽ ബാധ എന്നിവകൊണ്ടെല്ലാം വെള്ളപ്പാണ്ട് ഉണ്ടാകാം എന്ന് ഗവേഷണങ്ങൾ സൂചിപ്പിക്കുന്നു.

ലോകത്തിലെ 0.5 ശതമാനം മുതൽ 2 ശതമാനം വരെ ആളുകളിൽ ഈ രോഗം കാണുന്നു, ചില പ്രദേശങ്ങളിൽ ഇത് 16 ശതമാനം വരെയാണ്‌.

## രോഗലക്ഷണങ്ങൾ

വെള്ളപ്പാണ്ട് രോഗത്തിൻറെ ഏക ലക്ഷണം ചായം നഷ്ടപ്പെടുന്ന സ്ഥലങ്ങളിൽ കാണുന്ന ചുവന്ന നിറമാണ്. ആദ്യം ചെറുതായി കാണപ്പെടുന്ന അവ പിന്നീട് വലുതായി രൂപം മാറുന്നു. ത്വക്ക് പൊളിഞ്ഞു പോകുമ്പോൾ മുഖത്തും, കൈകളിലും അവ കൂടുതലായി കാണുന്നു. ചിലപ്പോൾ ത്വക്ക് പൊളിയുമ്പോൾ അവയുടെ അറ്റങ്ങളിൽ കൂടുതൽ നിറം കാണപ്പെടും.

## കാരണങ്ങൾ

അനവധി കാരണങ്ങളാൽ വെള്ളപ്പാണ്ട് രോഗം ഉണ്ടാകാം എന്ന ഊഹാപോഹങ്ങൾ ഉണ്ടെങ്കിലും ശരീരത്തിൻറെ ഇമ്മ്യൂൺ സിസ്റ്റത്തിനു വരുന്ന മാറ്റങ്ങളാണ് ഇതിൻറെ പ്രധാനകാരണം എന്നാണ് പഠനങ്ങൾ സൂചിപ്പിക്കുന്നത്. ജനിതക കാരണങ്ങളാലും പരിസ്ഥിതി കാരണങ്ങളാലും വരാവുന്ന ഒരു രോഗമായാണ് വെള്ളപ്പാണ്ടിനെ വിശേഷിപ്പിക്കുന്നത്. സൂര്യാഘാതം കാരണവും വെള്ളപ്പാണ്ട് ഉണ്ടാകാം എന്ന അഭിപ്രായം ഉണ്ടെങ്കിലും അതിനെ സാധൂകരിക്കുന്ന തെളിവുകൾ ലഭ്യമല്ല.

## ചികിത്സ

വെള്ളപ്പാണ്ട് ഒരിക്കലും ഭേദമാകില്ലെങ്കിലും അനവധി ചികിത്സകൾ ഉണ്ട്. ക്രീമുകളുടേയും സ്റ്റിരോയിഡുകളുടേയും കൂടെ അൾട്രാവയലറ്റ് രശ്മികൾ ഉപയോഗിക്കുന്നതാണ് ഏറ്റവും മികച്ച മാർഗ്ഗമായി കണക്കാക്കുന്നത്. ത്വക്ക് കാൻസർ വരാനുള്ള സാധ്യത കൂടുതലായതിനാൽ പ്രാരംഭ ചികിത്സകൾ ഫലവത്തായില്ലെങ്കിൽ മാത്രമേ ഫോട്ടോതെറാപ്പി ചികിത്സാരീതി ഉപയോഗിക്കാവൂ എന്ന് യുകെ-യിലെ നാഷണൽ ഹെൽത്ത് സർവീസ് നിർദ്ദേശിക്കുന്നു. കൈകൾ, കാലുകൾ, സന്ധികൾ എന്നിവടങ്ങളിൽ വരുന്ന പാടുകളാണ് വീണ്ടും നിറം ലഭിക്കാൻ ബുദ്ധിമുട്ടുള്ളത്, അതേ സമയം മുഖത്തെ പാടുകൾ അനായാസം സ്വാഭാവിക നിറത്തിലേക്ക് കൊണ്ടുവരാം.

## ശ്രദ്ധേയമായ കേസുകൾ

* അമേരിക്കൻ സംഗീതജ്ഞനായ മൈക്കൽ ജാക്സൺ 1993 ഫെബ്രുവരിയിൽ ഓപ്ര വിൻഫ്രി യുമായിട്ടുള്ള അഭിമുഖത്തിൽ തനിക് വെള്ളപ്പാണ്ട് ഉണ്ടന്നു പറഞ്ഞിരുന്നു. 2009 ൽ പിന്നീട് ഇദ്ദേഹത്തിന്റെ മരണശേഷം പോസ്റ്റുമോർട്ടം റിപ്പോർട്ട് ഇക്കാര്യം സ്ഥിരീകരിക്കുകയും ചെയ്തു. ജാക്സണോടുള്ള  ആദരസൂചകമായി 2011 ജൂൺ 25 മുതൽ ജാകസൺന മരിച്ച  ദിവസമായ ജൂൺ 25  ലോക വെളളപ്പാണ്ടു ദിനമായി ആചരിക്കുന്നു.
*പി. സദാശിവം, നിലവിലെ കേരളം ഗവർണ്ണറും മുൻ (40 മത്) ഇന്ത്യൻ ചീഫ് ജസ്റ്റിസുമാണ്.

## അവലംബം

വർഗ്ഗം:പുതുമുഖലേഖനം
ഹോമോ ഒപ്ടിമസ്

**ഹോമോ ഒപ്ടിമസ്** എന്നാൽ കമ്പ്യൂട്ടർ മനുഷ്യശരീരവുമായി ഇണക്കി ചേർത്ത് പരിണമിക്കപ്പെടുന്ന ഒരവസ്ഥയാണ്. ഇത് സമീപ ഭാവിയിൽ സംഭവിച്ചേക്കാവുന്ന ഒരു സാങ്കേതിക വിപ്ലവം ആയി കണക്കാക്കപ്പെടുന്നു. വിവരസാങ്കേതിക വിദ്യയുടെ വളർച്ച ഈ പരിണാമത്തെ വളരെ വേഗത്തിലാക്കാൻ സഹായിക്കും. ഈ പരിണാമം ഹോമോസാപ്പിയൻസ് എന്ന ഇന്നത്തെ മനുഷ്യ വംശത്തെ ഹോമോഒപ്ടിമസ് എന്ന വംശം ആക്കി മാറ്റും.

2050 ആദ്യത്തിൽ തന്നെ ഇത് സംഭവിച്ചേക്കാവുന്ന സാദ്ധ്യതകൾ തള്ളിക്കളയാൻ ആവില്ല. പ്രമുഖ Futurologist ആയ Dr.Ian Pearson ആണ് മനുഷ്യ വംശത്തിൻറെ ഈ ഭാവി പ്രവചിച്ചിരിക്കുന്നത്. അദ്ദേഹം വിശ്വസിക്കുന്നത് മനുഷ്യൻ ഓൺലൈൻ ആയി ജീവിക്കുവാനും, പുതിയ ജീവിവർഗങ്ങളെ നിർമ്മിക്കാനും സാധിക്കും. വൈദ്യുത കളിപ്പാട്ടമായ ഫർബിയെ പോലെ ആണ്ട്രോയിട് അപ്ലികേഷൻ മുഖേന നിയന്ത്രിക്കാനും സംവേദിക്കാനും സാധിക്കുന്ന ജീവികൾ വളർത്തുമൃഗങ്ങളായി കൂടെ ഉണ്ടാകും. മനുഷ്യരെ സാങ്കേതികമായി ഉന്നതിയിലെത്തിക്കാനും ഇതിലൂടെ കഴിയും.  

മറ്റു ബാഹ്യ സാങ്കേതിക വിദ്യകളുമായി ബന്ധിപ്പിച്ച് ജനിതക ഘടനയിൽ മാറ്റംവരുത്തി കൂടുതൽ ബുദ്ധിയുള്ളതും , സൌന്ദര്യം ഉള്ളതും, വൈകാരികമായി പരിഷ്കൃതർ ആയിട്ടുള്ളതും, കൂടുതൽ ശാരീരിക ക്ഷമതയുള്ളതും, സാമൂഹികമായി കൂടുതൽ ബന്ധമുള്ളതും, ആരോഗ്യവും സന്തോഷവുമുള്ളതുമായ ഇതുപോലുള്ള വംശത്തെ നിർമിച്ചെടുക്കുന്ന പ്രക്രിയയെ ട്രാൻസ്ഹ്യൂമാനിസം എന്ന് വിളിക്കുന്നു.

വർഗ്ഗം:സാങ്കേതികവിദ്യ
വർഗ്ഗം:മനുഷ്യൻ
എൻ.എ. കരീം

പ്രമുഖനായ ഒരു വിദ്യാഭ്യാസ വിചക്ഷണനും കേരള സർവകലാശാലയിൽ രണ്ട് തവണ പ്രോ വൈസ് ചാൻസലറായും ഇരുന്നിട്ടുള്ള ഒരു എഴുത്തുകാരനാണ് **ഡോ എൻ എ കരീം (Dr. N.A. Kareem)**. (ജനനം 1926 -മരണം 2016 ഫെബ്രുവരി 4). കാലിക്കറ്റ് സർവകലാശാല സ്റ്റുഡന്റ് ഡീനായി സേവനം അനുഷ്ടിച്ചിട്ടുണ്ട്. അലിഗഡ് മുസ്ലീം യൂണിവേഴ്സിറ്റിയിൽ പഠിച്ച അദ്ദേഹം കേരളത്തിലെ പല കോളേജുകളിലും അധ്യാപകനായി സേവനം അനുഷ്ഠിച്ചിട്ടുണ്ട്. ഇടതുപക്ഷജനാധിപത്യമുന്നണി സ്ഥാനാർത്ഥിയായി തിരൂരങ്ങാടി അസംബ്ലി മണ്ഡലത്തിൽ ഏ കെ ആന്റണിക്കെതിരെ മൽസരിച്ച അദ്ദേഹം പരാജയപ്പെട്ടിരുന്നു.

## അവലംബം

## പുറത്തേക്കുള്ള കണ്ണികൾ
* മറക്കാനാവില്ല, ഡോ. എൻ.എ. കരീം എന്ന സ്ഥാനാർഥിയെ
* ജീവിതം - ഡോ. കായംകുളം യൂനുസ്
വർഗ്ഗം:ഫെബ്രുവരി 4-ന് മരിച്ചവർ
വർഗ്ഗം:2016-ൽ മരിച്ചവർ
വർഗ്ഗം:1926-ൽ ജനിച്ചവർ
പൂക്കുളം ബസാർ

thumb|DISCO FOOT BALL TEAMമലപ്പുറം ജില്ലയിലെ  വേങ്ങര പഞ്ചായത്തിലെ വലിയോറപുത്തനങ്ങാടി പ്രദേശത്തുനിന്നും ഉള്ളിലേക്കു മാറിയുള്ള  ചെറിയ ഒരു പ്രദേശം ആണ് പൂക്കുളം ബസാർ. വേങ്ങരയിൽ  നിന്നും കച്ചേരിപടി  കുണ്ടൂർചോല  വഴിയും വേങ്ങര തറയിടറ്റാൽ പുത്തനങ്ങാടി വഴിയും  എത്തി ചേരാൻ സാധിക്കും . വേങ്ങ ടൗടൌണിൽ നിന്നും 6ിലോ ലൊമീറ്റർ ർഘ്യംയം മാണ് ഇവിടേ ക്കുള്ളത്. വേങ്ങര പഞ്ചായത്തിലെ പതിനാലാം വാർഡിൽ  ഉൾപെടുന്ന പ്രദേശമാണ്  പൂക്കുളം ബസാർ.

## ജീവിതമാർഗ്ഗം
ഇവിടെ ഉള്ളവരുടെ പ്രധാന വരുമാന മാർഗ്ഗം ഗൾഫ്‌ പണമാണ്  കൂടാതെ വലിയോറ പാടത്തിന്റെ അരികിൽ ആയതുകൊണ്ട് തന്നെ കൃഷിയും പ്രധാന വരുമാന മാര്ഗമാണ്.തൊഴിൽ. തെങ്ങ്, നെല്ല് എന്നിവയാണ് പ്രധാന വിളകൾ. കശുവണ്ടി, വെറ്റില, പൂള,പച്ചക്കറികൾ എന്നിവയും പരക്കെ കൃഷിചെയ്യുന്നു.

## രാഷ്ട്രീയം
ലഘുചിത്രം|ആം ആദ്മി പാർട്ടി

പ്രധാനമായും പൂകുളം ബസാറിൽ  ഇന്ത്യൻ യൂണിയൻ മുസ്‌ലിം ലീഗ് (IUML), ഇന്ത്യൻ നാഷണൽ കോൺഗ്രസ്(INC)ആം ആദ്മി പാർട്ടി (AAP) എന്നീ രാഷ്ട്രീയ പാർട്ടികൾ ക്കാന്  സ്വാധീനം കൂടുതൽ.

## കലാ കായിക ക്ലബ്
thumb|Disco Arts&Sports Club Pookulam bazar
ലഘുചിത്രം
നാടിൻറെ കലാ കായിക  സാംസ്കാരിക രംഗത്ത് ഒരു പുതിയ ആദ്യയായം രെജിക്കാനും ജീവ കാരുണ്യ പ്രവർത്ത നങ്ങളിൽ  സജീവമായി ഇടപെട്ടു കൊണ്ട്  25 പതിറ്റാണ്ട് പിന്നിട്ടു **Disco Arts&[https://www.facebook.com/DiscoPookkulam/ Sports] Club**  ഡിസ്കോ ക്ലബ് മറ്റു ക്ലബുകൾക്ക് മാതൃകയാകുന്നു. കായിക രംഗത്തെ മികവിനോടപ്പം നാട്ടിലെ സേവന രംഗത്തു പ്രവർത്തകരെ സജ്ജമാക്കുകയാണ് ക്ലബിന്റെ ലക്ഷ്യം.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
കെ.കെ.എൻ കുറുപ്പ്

കോഴിക്കോട് സർവ്വകലാശാലയുടെ മുൻ വൈസ് ചാൻസലറും മഅ്ദിൻ അക്കാദമി ഡയറക്ടർ ജനറലുമായ പ്രമുഖനായ ഒരു ചരിത്രപണ്ഡിതനും ഗവേഷകനുമാണ് **ഡോ. കെ.കെ.എൻ. കുറുപ്പ് (K. K. N. Kurup)**. (**കൊടക്കാട് കുട്ടമത്ത് നാരായണൻ കുറുപ്പ്)** (ജനനം 1939). വടകരക്കടുത്തുള്ള ചോമ്പാൽ സ്വദേശിയാണ്. മലബാർ ചരിത്രമാണ് അദ്ദേഹത്തിന്റെ ഇഷ്ടവിഷയം. ഡൽഹി സർവ്വകലാശാലയിൽ നിന്നും ബി. എ. കഴിഞ്ഞ അദ്ദേഹം എം എയും പി.എച്ച്.ഡിയും കോഴിക്കോട് സർവ്വകലാശാലയിലാണ് ചെയ്തത്.  1998 ജൂൺ മുതൽ 2002 ജൂൺ വരെ കോഴിക്കോട് സർവ്വകലാശാലയുടെ വൈസ് ചാൻസലർ ആയിരുന്നു **ഡോ. കെ.കെ.എൻ. കുറുപ്പ്** 

## പുരസ്കാരങ്ങൾ
* ടി.കെ. രാമകൃഷ്ണൻ അവാർഡ്‌ 
*അന്നഹ്ദ എക്‌സലൻസ് അവാർഡ്‌

## ജീവിതരേഖ

* **ജനനം:** 1939, അഴിയൂർ, വടകര താലൂക്ക്, കോഴിക്കോട് ജില്ല.
* **വിദ്യാഭ്യാസ പദവി:** ഡൽഹി സർവകലാശാലയിൽ നിന്ന് ചരിത്രം-സാമ്പത്തിക ശാസ്ത്രത്തിൽ ബിരുദവും കാലിക്കറ്റ് സർവകലാശാലയിൽ നിന്ന് എം.എ., പി.എച്ച്.ഡി. ബിരുദങ്ങളും നേടി.
* **ഔദ്യോഗിക ജീവിതം:**
** ഔദ്യോഗിക ജീവിതം തെക്കെ തൃക്കരിപ്പൂരിലെ **പട്ടേൽ** (അധികാരി) സ്ഥാനത്തിലൂടെ ആരംഭിച്ചു.
** കാലിക്കറ്റ് സർവകലാശാല ചരിത്രവകുപ്പിൽ അധ്യാപകൻ.
** മംഗലാപുരം സർവകലാശാലയിൽ പ്രൊഫസറും ചരിത്രവകുപ്പ് മേധാവിയും ഡീനും ആയിരുന്നു.
** **കാലിക്കറ്റ് സർവകലാശാലയുടെ മുൻ വൈസ് ചാൻസലർ** (1998 മുതൽ).
** കേരള സർക്കാർ സ്ഥാപനമായ **സെന്റർ ഫോർ ഹെറിറ്റേജ് സ്റ്റഡീസിൻ്റെ** ഡയറക്ടർ ജനറൽ പദവി വഹിച്ചിട്ടുണ്ട്.
** വടകരയിൽ **മലബാർ ഇൻസ്റ്റിറ്റ്യൂട്ട് ഫോർ റിസർച്ച് ആൻഡ് ഡെവലപ്‌മെൻ്റ് (MIRD)** എന്ന ഗവേഷണ സ്ഥാപനം സ്ഥാപിച്ചു.
* **ഗവേഷണ മേഖലകൾ:** മലബാർ ചരിത്രം, കാർഷിക ബന്ധങ്ങൾ, കൊളോണിയൽ ചരിത്രം, ഫോക്‌ലോർ, തെയ്യം.

## കൃതികൾ
ഇംഗ്ലീഷിലും മലയാളത്തിൽമായി നിരവധി ഗ്രന്ധങ്ങൾ രചിച്ചിട്ടുള്ള ഇദ്ദേഹത്തിന്റെതായി ധാരാളം ഗവേഷണപ്രബന്ധങ്ങളുമുണ്ട്.
**നവാബ് ടിപ്പുസുൽത്താൻ*
**കയ്യൂർ സമരം*
**കേരളത്തിലെ കാർഷിക കലാപങ്ങൾ*
**പഴശ്ശി സമരരേഖകൾ*
*
*
*
*
*
*
*
* (editor)
*
*
*

## പ്രധാന ഗവേഷണ സംഭാവനകൾ
കേരളത്തിലെ സാമൂഹിക-കാർഷിക ചരിത്രത്തെക്കുറിച്ചും ഫോക്‌ലോറിനെക്കുറിച്ചുമുള്ള അദ്ദേഹത്തിൻ്റെ ഗവേഷണങ്ങൾ ശ്രദ്ധേയമാണ്.

* **കർഷക സമരങ്ങൾ:** കയ്യൂർ സമരം, കാർഷിക കലാപങ്ങൾ, പഴശ്ശി സമരങ്ങൾ എന്നിവയെക്കുറിച്ചുള്ള ആധികാരിക പഠനങ്ങൾ. ഗ്രാമങ്ങളിലെ കർഷക സമരങ്ങളെ ദേശീയ സ്വാതന്ത്ര്യസമരത്തിൻ്റെ ഭാഗമായി സ്ഥാപിക്കുന്നതിൽ പ്രധാന പങ്ക് വഹിച്ചു.
* **ഫോക്‌ലോർ:** കേരളത്തിൻ്റെ തനത് അനുഷ്ഠാന കലയായ **തെയ്യത്തെയും** വീരാരാധനയെയും കുറിച്ച് **ഇംഗ്ലീഷിൽ** ഗ്രന്ഥം പ്രസിദ്ധീകരിച്ചു.
* **കൊളോണിയൽ ചരിത്രം:** തലശ്ശേരിയിലെ ഈസ്റ്റ് ഇന്ത്യാ കമ്പനിയുടെ ഫാക്ടറിയെക്കുറിച്ചുള്ള ഗവേഷണങ്ങൾ.

## ലഭിച്ച പുരസ്കാരങ്ങൾ
മലയാളത്തിലെ മികച്ച സാമൂഹ്യശാസ്ത്ര കൃതിക്കുള്ള **കെ. ദാമോദരൻ അവാർഡ്**, മികച്ച അധ്യാപകനുള്ള കൊച്ചുണ്ണി പണിക്കർ അവാർഡ്, ശൈഖ് സൈനുദ്ദീൻ മഖ്ദൂം അവാർഡ് തുടങ്ങിയവ ലഭിച്ചിട്ടുണ്ട്. ഏഷ്യയിലെ നൂറ് വിദ്യാഭ്യാസ പ്രവർത്തകരിൽ ഒരാളായി വേൾഡ് ബയോഗ്രഫി അദ്ദേഹത്തെ തിരഞ്ഞെടുത്തിട്ടുണ്ട്.

## അവലംബം


വർഗ്ഗം:ഇന്ത്യയിലെ ചരിത്രകാരന്മാർ
വർഗ്ഗം:ചരിത്രകാരന്മാർ
വർഗ്ഗം:കോഴിക്കോട് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:കോഴിക്കോട് സർവ്വകലാശാലയിൽ അദ്ധ്യാപകരായിരുന്നവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:കേരളത്തിലെ ചരിത്രകാരന്മാർ
വർഗ്ഗം:1939-ൽ ജനിച്ചവർ
ഹവായി ദ്വീപുകൾ

**ഹവായി ദ്വീപുകൾ** (Hawaiian: Mokupuni o Hawai‘i) 1500 മൈലുകൾ (2400 കി. മി.) നീളത്തിൽ ഉത്തര പസഫിക്കിൽ തെക്ക് ഹവായ് ദ്വീപിനും വടക്കൻ അറ്റത്തുള്ള കുറി അറ്റോളിനും ഇടയിൽക്കിടക്കുന്ന 8 പ്രധാന ദ്വീപുകളുടെയും അനേകം അറ്റോളുകളുടെയും ദ്വീപശകലങ്ങളുടെയും കടലിനടിയിലെ കടൽക്കുന്നുകളുടെയും കൂട്ടമാണിത്. സാന്റ്‌വിച്ച് ദ്വീപുകൾ എന്നാണ് യൂറോപ്യന്മാരും അമേരിക്കക്കാരും ഇവയെ വിളിച്ചത്. സാന്റ്‌വിച്ച് എന്ന പേര് സാന്റ്‌വിച്ചിലെ നാലാം ഏൾ ആയ ജോൺ മൊണ്ടാഗുവുമായി ബന്ധപ്പെട്ടാണ് സാഹസികസഞ്ചാരിയായ ജെയിംസ് കുക്ക് ഇവയ്ക്ക് ഈ പേരു നിർദ്ദേശിച്ചത്. ഇപ്പോൾ ഉപയോഗിക്കുന്ന പേര് ഹവായി പ്രധാന കരയിൽനിന്നും ഉൽഭവിച്ചു. 

1893ൽ ഹവായിയിലെ രാജാവിനെ രാജാധികാരത്തിൽനിന്നും സ്ഥാനഭ്രഷ്ടനാക്കിയശേഷം അമേരിക്ക ഈ ദ്വീപുകളെ യുണൈറ്റെഡ് സ്റ്റേറ്റ്സുമായി ചേർത്തു. ഇന്ന് ഹവായിയുടെ പ്രധാന ദ്വീപുകളും മനുഷ്യവാസമില്ലാത്ത ഉത്തര ദ്വീപുകളിൽ മിക്കവയും ചേർത്താണ് യുനൈറ്റഡ് സ്റ്റേറ്റ്സിലെ ഒരു സ്റ്റേറ്റായി ചേർത്തത്. 

ഹവായിയൻ എമ്പറർ സീമൗൻട് ശൃംഖല എന്ന അഗ്നിപർവ്വതപ്രവർത്തനം മൂലം സമുദ്രാന്തർഭാഗത്തുണ്ടായ  പർവ്വതനിരയുടെ ജലത്തിനുമുകളിലുള്ള ഭാഗമാണ് ഇക്കാണുന്ന ഹവായി ദ്വീപുകൾ. ഏറ്റവും അടുത്തുള്ള ഭുഖണ്ഡത്തിൽനിന്നും 3000 കിലോമീറ്ററോളം അകലെയാണ് ഈ ദ്വീപസമൂഹം കിടക്കുന്നത്. 
## ദ്വീപുകളും പവിഴപുറ്റുകളും

1778 ജനുവരി 18 നാണ് മ്യാപ്റ്റൻ ജെയിംസ് കുക്ക് ദ്വീപുകൾ സന്ദർശിച്ച് സാന്റ്‌വിച്ച് ദ്വീപുകൾ എന്നു വിളിച്ചത്. സാന്റ്‌വിച്ച് എന്ന പേര് സാന്റ്‌വിച്ചിലെ നാലാം ഏൾ ആയ ജോൺ മൊണ്ടാഗുവിന്റെ സ്മരണാർത്ഥമാണ് നൽകിയത്. പ്രാദേശികമായ പേരായ **ഹവായി** ഉപയോഗിച്ചുതുടങ്ങുന്നതിനുമുൻപ്1840 വരെ ഈ പേരായിരുന്നു ഉപയോഗിച്ചിരുന്നത്. ഹവായി ദ്വീപുകൽക്കു മൊത്തത്തിൽ 6,423.4 square miles (16,636.5 km2) വിസ്തീർണ്ണമുണ്ട്. ഈ ദ്വീപുകളും അവയ്ക്കിടയിലുള്ള ദ്വിപുസമാനപ്രദേശങ്ങളും യുണൈറ്റെഡ് സ്റ്റേറ്റ്സിന്റെ 50ആം സംസ്ഥാനമായാണ് (ഹവായി സംസ്ഥാനം) ഭരണനിർവ്വഹണം നടത്തുന്നത്. 
### പ്രധാന ദ്വീപുകൾ
### Main islands
The eight main islands of Hawaii (also called the Hawaiian Windward Islands) are listed here. All except Kahoolawe are inhabited.

### ചെറിയ ദ്വീപുകൾ, അറ്റോളുകൾ, റീഫുകൾ
Smaller islands, atolls, and reefs (all west of Niihau are uninhabited) form the Northwestern Hawaiian Islands, or Hawaiian Leeward Islands:

*Nihoa (Mokumana)
*Necker (Mokumanamana)
*French Frigate Shoals (Kānemilohai)
*Gardner Pinnacles (Pūhāhonu)
*Maro Reef (Nalukākala)
*Laysan (Kauō)
*Lisianski Island (Papaāpoho)
*Pearl and Hermes Atoll (Holoikauaua)
*Midway Atoll (Pihemanu) 
*Kure Atoll (Mokupāpapa)
## See also

*Hawaii
*Outline of Hawaii
*Index of Hawaii-related articles
*List of Hawaii birds
*List of fish of Hawaii
*List of Ultras of Hawaii
*Maritime Fur Trade
*Mountain peaks of Hawaii
*Hawaii Inter-Island Cable System

## References

## Further reading
*
* An integrated information website focused on the Hawaiian Archipelago from the Pacific Region Integrated Data Enterprise (PRIDE).
* Macdonald, G. A., A. T. Abbott, and F. L. Peterson. 1984. *Volcanoes in the Sea: The Geology of Hawaii*, 2nd edition. University of Hawaii Press, Honolulu. 517 pp.
* *[http://radlab.soest.hawaii.edu/atlas/ The Ocean Atlas of Hawai‘i] * - SOEST at University of Hawaii.
*

വർഗ്ഗം:ദ്വീപസമൂഹങ്ങൾ
റിൻപോച്ചെ

**റിൻപോച്ചെ** അല്ലെങ്കിൽ റിംബോച്ചെ റ്റിബറ്റൻ ഭാഷയിൽ ബഹുമാന്യമായ സ്ഥാനത്തെ പ്രതിപാദിക്കാൻ ഉപയോഗിക്കുന്ന നാമമാണ്. രത്നം അല്ലെങ്കിൽ വിലകൂടിയത് എന്ന അർത്ഥത്തിൽ ഒരു വ്യക്തിയെയോ സ്ഥലത്തെയോ വസ്തുവിനെയോ കുറിക്കുന്ന പദമാണിത്. 

റ്റിബറ്റൻ ബുദ്ധമതത്തിൽ ഈ വാക്ക് പുനർജന്മം കൊണ്ടവനും പ്രായമുള്ളവനും പ്രത്യേകം പരാമർശവിധേയനായവനും ധർമ്മത്തിന്റെ വ്യവസ്ഥാപിതനായവനും ആയ ലാമകളെയോ ഗുരുവിനേയോ ബഹുമാന്യനായ ഒരു വ്യക്തിയെയോ കുറിക്കാൻ ഉപയോഗിക്കുന്നു. 
## ഇതും കാണൂ
*Rinpoches, partial list of a few spiritual teachers of past and present commonly addressed as *Rinpoche*.
*Tulku, someone who is recognized as the rebirth of a previous practitioner of Tibetan Buddhism.
*കൈലാസ പർവ്വതം is often called in the Tibetan language *Gang Rinpoche*.

## ഗ്രന്ഥസൂചി
*The New Tibetan-English Dictionary of Modern Tibetan by Melvyn C. Goldstein, Editor ISBN 0-520-20437-9

വർഗ്ഗം:ബുദ്ധമതസന്യാസിമാർ
ഇ ജെ ബോവൻ

**ഇ ജെ ബോവൻ** എന്ന **എഡ്മണ്ട് ജോൺ ബോവൻ** ബ്രിട്ടിഷുകാരനായ ഭൗതികരസതന്ത്രശാസ്ത്രജ്ഞനായിരുന്നു. 
## ഇതും കാണുക
* Ronnie Bell FRS, a physical chemist and Oxford colleague
* John Albery FRS, colleague and successor at University College, Oxford
* Bowen's son, Humphry Bowen, another chemist
* Bowen's grandson, Jonathan Bowen, a computer scientist

## അവലംബം

വർഗ്ഗം:1980-ൽ മരിച്ചവർ
വർഗ്ഗം:1898-ൽ ജനിച്ചവർ
വർഗ്ഗം:റോയൽ സൊസൈറ്റിയുടെ അംഗങ്ങൾ
ആക്സിപിട്രിഡൈ

ആക്സിപിട്രിഫോംസ് ജാതിയിൽപ്പെട്ട നാല് പക്ഷി കുടുംബങ്ങളിൽ ഒന്നാണ് **ആക്സിപിട്രിഡൈ**.

വർഗ്ഗം:പക്ഷികൾ
റോബർട്ട് ലാങ്ഡൺ

അമേരിക്കൻ സാഹിത്യകാരൻ ഡാൻ ബ്രൌൺ രചിച്ച  ഏയ്ഞ്ചൽസ് ആൻഡ് ഡീമൺസ്, ദ ഡാവിഞ്ചി കോഡ് (2003), ദ ലോസ്റ്റ് സിമ്പൽ(2009), ഇൻഫർണോ(2013) എന്നീ നോവലുകളിലെ കേന്ദ്രകഥാപാത്രമാണ് പ്രൊഫസർ റോബർട്ട് ലാങ്ഡൺ. ഹാർവാർഡ് യൂണിവേഴ്സിറ്റിയിലെ മതപരമായ ചിത്രണങ്ങളുടെയും ചിഹ്നങ്ങളുടെയും പ്രൊഫസറാണ് റോബർട്ട് ലാങ്ഡൺ. ടോം ഹാങ്ക്സ് ആണ് 2006-ൽ ഇറങ്ങിയ ദ ഡാവിഞ്ചി കോഡ് എന്ന ചലച്ചിത്രത്തിലും
2009-ൽ പുറത്തിറങ്ങിയ ഏയ്ഞ്ചൽസ് ആൻഡ് ഡീമൺസ് എന്ന ചലച്ചിത്രത്തിലും ലാങ്ഡണെ അവതരിപ്പിച്ചത്.2016-ൽ പുറത്തിറങ്ങുന്ന ഇൻഫർണോ എന്ന ചലച്ചിത്രത്തിലും ടോം ഹാങ്ക്സ് തന്നെയാണ് ലാങ്ഡണെ അവതരിപ്പിക്കുന്നത്.
## പുസ്തകങ്ങൾ
ദ ഡാവിഞ്ചി കോഡ്, ദ ലോസ്റ്റ് സിമ്പൽ,ഇൻഫർണോ, എന്നിവയിൽ ലാങ്ഡൺ ആറു പുസ്തകങ്ങൾ എഴുതിയിട്ടുണ്ടെന്ന് പറയുന്നു:
***ദ സിമ്പോളജി ഓഫ് സീക്രട്ട് സെക്ക്ട്സ്.
***ദ ആർട്ട് ഓഫ് ഇല്യുമിനാറ്റി:പാർട്ട് 1.
***ദ ലോസ്റ്റ് ലാംഗ്വേജ് ഓഫ് ഐഡിയോഗ്രാംസ്.
*** റിലീജിയസ് ഐക്കണോളജി.
***സിംബൽസ് ഓഫ് ദ ലോസ്റ്റ് സാക്കേർഡ് ഫെമിനൈൻ.
***കിസ്റ്റ്യൻ സിംബൽസ് ഇൻ ദ മുസ്ലീം വേൾഡ്.
## അവലംബം
വർഗ്ഗം:അദ്ധ്യാപകരായ കഥാപാത്രങ്ങൾ
ജയിംസ് പ്രിൻസെപ്

ഏഷ്യാറ്റിക് സൊസൈറ്റി ഓഫ് ബംഗാളിന്റെ  പ്രസിദ്ധീകരണങ്ങളുടെ സ്ഥാപക പത്രാധിപരും പൗരസ്ത്യഭാഷാ പണ്ഡിതനുമായിരുന്ന ഒരു ചരിത്രകാരനാണ് **ജയിംസ് പ്രിൻസെപ്** ( ജ:20 ഓഗസ്റ്റ് 1799 –മ: 22 ഏപ്രിൽ 1840). വിദൂരഭൂത കാലത്തെ  ലിപികളായിരുന്ന ബ്രഹ്മി, ഖരോഷ്ഠി എന്നിവ വായിച്ചെടുക്കുന്നതിനുള്ള  ഒരു ലിപി വായനാ സങ്കേതം പ്രഥമമായി വികസിപ്പിച്ചെടുത്തത് പ്രിൻസെപ്പായിരുന്നു. കൂടാതെ നാണയ വിജ്ഞാനീയം ,ലോഹസംസ്കരണശാസ്ത്രം , കാലാവസ്ഥാ ശാസ്ത്രം എന്നീ വിഷയങ്ങളിലും അദ്ദേഹം സംഭാവനകൾ നൽകിയിട്ടുണ്ട്.
കൊൽകത്തയിലെയും ബനാറസിലെയും നാണയമുദ്രാലയങ്ങളിൽ സേവനം അനുഷ്ഠിച്ചിരുന്ന പ്രിൻസെപ് കെട്ടിട നിർമ്മിതികളുടേയും ഫോസിലുകളുടേയും രേഖാചിത്രങ്ങൾ വരയ്ക്കുന്നതിലും വിദഗ്ദ്ധനായിരുന്നു.
കല്ലുകളിലും സ്തംഭങ്ങളിലും രേഖപ്പെടുത്തിയിരുന്ന ബ്രഹ്മി ഭാഷാ ലിഖിതങ്ങൾ വായിച്ചെടുക്കുകയും അശോക ചക്രവർത്തിയുടെ കാലത്തെക്കുറിച്ച് ആധികാരികമായ അറിവ് പുറംലോകത്തിനു വെളിവായത് പ്രിൻസെപ്പിന്റെ ശ്രമഫലമായാണ്.
അദ്ദേഹത്തിന്റെ ബഹുമാനാർത്ഥം ഒരു സസ്യത്തിനു *പ്രിൻസെപ്പിയ* എന്ന പേരു നൽകപ്പെട്ടിട്ടുണ്ട്.
## അവലംബം

വർഗ്ഗം:ചരിത്രകാരന്മാർ
വർഗ്ഗം:1799-ൽ ജനിച്ചവർ
വർഗ്ഗം:1840-ൽ മരിച്ചവർ
കൺട്രി മ്യൂസിക്

ഒരു ജനപ്രിയ അമേരിക്കൻ സംഗീത വിഭാഗമാണ് **കൺട്രി മ്യൂസിക്** (അല്ലെങ്കിൽ **കൺട്രി ആൻഡ് വെസ്റ്റേൺ**).1920-കളുടെ ആരംഭത്തിൽ തെക്കേ അമേരിക്കയിൽ ഉദയം കൊണ്ട ഇത്. അമേരിക്കൻ നാടോടി ഗാനങ്ങൾ (പ്രത്യേകിച്ച് അപ്പാലാച്ചിൻ നാടൻ സംഗീതം) ബ്ലൂസ് തുടങ്ങിയവയിൽ നിന്നാണ് വേരുകൾ സ്വീകരിച്ചിട്ടുള്ളത്..
## അവലംബം
വർഗ്ഗം:പടിഞ്ഞാറൻ സംഗീതം
വൈൻ (വീഡിയോ സേവനം)

ആറ് സെക്കന്റ് ദൈർഘ്യമുള്ള  വീഡിയോ ക്ലിപ്പുകൾ പങ്കിടാൻ കഴിയുന്ന ഒരു ഹ്രസ്വ  വീഡിയോ സേവനമാണ് ** വൈൻ** . 2012 ജൂണിൽ സ്ഥാപിച്ച ഇത് അമേരിക്കൻ മൈക്രോ ബ്ലോഗിംഗ് വെബ്സൈറ്റ് ആയ ട്വിറ്റർ അതിന്റെ ഔദ്യോഗിക വിക്ഷേപണത്തിനു മുൻപ് 2012 ഒക്ടോബറിൽ തന്നെ 3 കോടി ഡോളറിന് ഏറ്റെടുത്തു.

വൈനിലൂടെ ഉപയോക്താക്കൾക്ക് തങ്ങളുടെ വീഡിയോകൾ മറ്റു സോഷ്യൽ നെറ്റ്വർക്ക് സൈറ്റുകളായ  ഫേസ്ബുക്ക് , ട്വിറ്റർ എന്നിവയിലേക്ക്  പങ്കിടാൻ സാധിക്കും.2015 ഡിസംബർ ലെ കണക്കു പ്രകാരം വൈനിൽ 20 കോടി  സജീവ ഉപയോക്താക്കളുണ്ട്.
## അവലംബം

വർഗ്ഗം:സോഫ്റ്റ്‌വെയർ
വർഗ്ഗം:മൊബൈൽ സോഫ്റ്റ് വെയറുകൾ
മാനാഞ്ചിറ

കോഴിക്കോട് നഗരമധ്യത്തിലുള്ള മനുഷ്യനിർമ്മിതമായ ഒരു കുളമാണ് **മാനാഞ്ചിറ (Mananchira)**. 3.49 ഏക്കർ വിസ്താരമുള്ള ചതുരാകൃതിയിലുള്ള ഈ കുളത്തിലേക്ക് പ്രകൃതിദത്തമായ ഒരു അരുവി ഒഴുകിയെത്തുന്നുണ്ട്. ടിപ്പു സുൽത്താൻ 3000 സ്വാർണ്ണ നാണയംകൊടുത്ത് ഉണ്ടാക്കിയ മനാഞ്ചിറ കുളം. ടിപ്പു സുൽത്താൻ മൈസൂർ ഭരണാധികാരിയുടെ കാലത്ത് അദ്ദേഹം ഇത് കുടിവെള്ള സ്രോതസ്സായി സയ്യിദ് ജിഫ്രിക്ക് സമ്മാനമായി നൽകി.  ഈ കുളം ഉണ്ടാക്കിയപ്പോൾ കിട്ടിയ വെട്ടുകല്ല് ഉപയോഗിച്ച് കിഴക്കും പടിഞ്ഞാറും ഓരോ കൊട്ടാരങ്ങൾ ഉണ്ടാക്കുകയുണ്ടായി.

19 -നൂറ്റാണ്ടിന്റെ അവസാനം കോഴിക്കോട് മുൻസിപ്പൽ കൗൺസിൽ ഇറക്കിയ ഉത്തരവ് അനുസരിച്ച് കുടിക്കാനുള്ള ആവശ്യത്തിനുമാത്രം ഉപയോഗിക്കാൻ തീരുമാനിച്ച ഈ കുളത്തിലെ വെള്ളം കുളിക്കാനും അലക്കാനും ഉല്ലസിക്കാനും ഉപയോഗിക്കുന്നത് തടഞ്ഞു. ഇന്നും ആ ഉത്തരവ് അങ്ങനെത്തന്നെ നിലനിൽക്കുന്നു.  കോഴിക്കോട് നഗരത്തിന്റെ പ്രധാന കുടിവെള്ള സ്രോതസ്സായ മാനാഞ്ചിറ മുനിസിപ്പാലിറ്റി മാലിന്യങ്ങളാലും അടുത്തുള്ള തുണിനിർമ്മാണകേന്ദ്രത്തിൽ നിന്നുള്ള മാലിന്യങ്ങളാലും മലിനപ്പെടുന്നുണ്ട്. പോണ്ടിച്ചേരി സർവ്വകലാശാലയിലെ ഗവേഷകർ 2000 -ത്തിൽ നടത്തിയ പഠനങ്ങളിൽ ഈ കുളം ബാക്ടീരിയകളാൽ, പ്രത്യേകിച്ചും മഴക്കാലത്ത് മലിനമാകാറുണ്ടത്രേ. അതിനു ശേഷം കുളത്തിൽ ക്ഷാരാംശവും കൂടുതലാണ്.

മാനാഞ്ചിറയ്ക്കടുത്തു തന്നെയാണ് മാനാഞ്ചിറ മൈതാനം.
[ലഘുചിത്രം|[മാനാഞ്ചിറ മൈതാനം]]

## അവലംബം

## പുറത്തേക്കുള്ള കണ്ണികൾ
* മാനാഞ്ചിറ വൃത്തിയാക്കിയതെപ്പറ്റി
ജാക്ക് ഡോർസെ

**ജാക്ക് ഡോർസെ** (ജനനം നവംബർ 19, 1976) ഒരു അമേരിക്കൻ പ്രോഗ്രാമറും സംരംഭകനുമാണ്.ട്വിറ്റർ ന്റെ  സ്ഥാപകരിലൊരാളാണ് ഇദ്ദേഹം മുൻപ് ട്വിറ്ററിൻ്റെ സി.ഇ.ഒ ആയിരുന്നു .സ്ക്വയർ എന്ന മൊബൈൽ പേയ്മെന്റ കമ്പനി സ്ഥാപകനായ ജാക്ക് അതിന്റെ സി.ഇ.ഒ ആയിട്ടും പ്രവർത്തിച്ചു വരുന്നു.

## അവലംബം

*
* 

വർഗ്ഗം:1976-ൽ ജനിച്ചവർ
ഫ്ളമിഷ്

ഫ്ലെമിഷ് ഡച്ച് സംസാരിക്കുന്ന ബെൽജിയത്തിലെ ഫ്ലാൻഡേഴ്‌സിൽ നിന്നുള്ള ഒരു ജർമ്മനിക് വംശീയ വിഭാഗമാണ് **ഫ്ലെമിഷ്** അല്ലെങ്കിൽ **ഫ്ലെമിംഗ്സ്** ( ). ബെൽജിയൻ ജനസംഖ്യയുടെ ഭൂരിഭാഗവും ഫ്ലെമിഷ് ആളുകളാണ്, ഏകദേശം 60%.

"ഫ്ലെമിഷ്" എന്നത് ചരിത്രപരമായി ഒരു ഭൂമിശാസ്ത്രപരമായ പദമാണ്. കാരണം ആധുനിക ബെൽജിയം, ഫ്രാൻസ്, നെതർലാൻഡ്സ് എന്നിവിടങ്ങളിലെ ഫ്ലാൻഡേഴ്‌സ് എന്ന മധ്യകാല കൗണ്ടിയിലെ എല്ലാ നിവാസികളെയും അവരുടെ വംശീയതയോ ഭാഷയോ പരിഗണിക്കാതെ "ഫ്ലെമിംഗ്സ്" എന്ന് വിളിക്കുന്നു. ഫ്ലാൻഡേഴ്സിന്റെ സമകാലിക പ്രദേശം ഈ ചരിത്രപരമായ കൗണ്ടിയുടെ ഒരു ഭാഗവും അതുപോലെ തന്നെ ആധുനിക ദേശീയ സ്വത്വവും സംസ്കാരവും ക്രമേണ രൂപപ്പെട്ട ബ്രബാന്റിന്റെ മധ്യകാല ഡച്ചിയുടെയും മധ്യകാല കൗണ്ടിയായ ലൂണിന്റെയും ഭാഗങ്ങൾ ഉൾക്കൊള്ളുന്നു.
## ചരിത്രം
ബെൽജിയൻ വിപ്ലവത്തിനുശേഷം "ഫ്ലെമിഷ്" സ്വത്വബോധം ഗണ്യമായി വർദ്ധിച്ചു. ഇതിനുമുമ്പ്, ഡച്ച് ഭാഷയിലെ "വ്ലാമിൻഗെൻ" എന്ന പദം മുൻ ഫ്‌ലാൻഡേഴ്‌സ് കൗണ്ടിയിലെ നിവാസികൾക്കാണ് ആദ്യം ഉപയോഗിച്ചിരുന്നത്. എന്നിരുന്നാലും, ഫ്ലാൻഡേഴ്സിന്റെയും ഡച്ചി ഓഫ് ബ്രബാന്റിന്റെയും ഭാഷയെയും ഭാഷകളെയും പരാമർശിക്കാൻ 14-ാം നൂറ്റാണ്ട് മുതൽ ഫ്ലെമിഷ് ഉപയോഗിച്ചിരുന്നു. ആധുനിക ബെൽജിയൻ പ്രവിശ്യയായ ലിംബർഗ് ഉടമ്പടിയുടെ ഭാഗമായിരുന്നില്ല, 19-ാം നൂറ്റാണ്ടിൽ മാത്രമാണ് "ഫ്ലെമിഷ്" ആയി കണക്കാക്കപ്പെട്ടത്.

## Notes and references

വർഗ്ഗം:ബെൽജിയം
വർഗ്ഗം:വംശീയ വിഭാഗങ്ങൾ
മലയാള ആനുകാലികങ്ങളുടെ പട്ടിക

ഇന്ത്യയിലെ ആദ്യത്തെ വർത്തമാനപത്രമായ ബംഗാൾ ഗസറ്റ് ( കൊൽക്കത്ത 1780) പുറത്തുവന്നു് 67 വർഷം കഴിഞ്ഞാണു്  മലയാളത്തിലെ ഒന്നാമത്തെ പത്രം ആരംഭിച്ചതു്. മലയാളഭാഷക്ക് ഏറെ സംഭാവനകൾ നൽകിയിട്ടുള്ള ജർമ്മൻ പാതിരിയായിരുന്ന ഹെർമൻ ഗുണ്ടർട്ട് തലശ്ശേരിക്കടുത്തു് ഇല്ലിക്കുന്നിൽനിന്നും പ്രകാശനം ചെയ്ത രാജ്യസമാചാരം ആയിരുന്നു ആ പത്രം. 

മൂന്നുമാസത്തിനകം തന്നെ, അദ്ദേഹം പശ്ചിമോദയം എന്ന പേരിൽ മറ്റൊരു ആനുകാലികം കൂടി തുടങ്ങിവെച്ചു. വളരെ മന്ദഗതിയിൽ തുടങ്ങിവെച്ച മലയാളപത്രസാഹിത്യപ്രവർത്തനം അടുത്ത അര നൂറ്റാണ്ടിനിടയിൽ അമ്പതോളം പ്രസിദ്ധീകരണങ്ങൾക്കു സാക്ഷ്യം വഹിച്ചു. എന്നാൽ ഇവയിൽ പലതും ഏറെ വർഷം ആയുസ്സെത്താതെത്തന്നെ നിലച്ചുപോവുകയും ചെയ്തു. എങ്കിലും അവയിൽ മിക്കതിനും കേരളചരിത്രപഠനത്തിൽ ശ്രദ്ധേയമായ സാംഗത്യം അവകാശപ്പെടാം. 

ഇരുപതാംനൂറ്റാണ്ടിന്റെ തുടക്കത്തോടെ ദിവസേന വാർത്തകൾ വായിച്ചറിയുന്ന ഒരു സംസ്കാരം മലയാളികൾക്കിടയിൽ ക്രമേണയായി രൂപം കൊണ്ടു. കഥകൾ, കവിതകൾ, ലേഖനങ്ങൾ തുടങ്ങിയ ബൗദ്ധികോൽപ്പന്നങ്ങൾ പതിവായി വായിച്ചാസ്വദിക്കുന്ന ശീലവും ഇതോടെ വ്യാപകമായി. നൂറുകണക്കിനു പ്രസിദ്ധീകരണങ്ങളാണു് ആ കാലഘട്ടത്തിനുശേഷം മലയാളത്തിൽ ഉരുത്തിരിഞ്ഞതു്. എന്നാൽ വിരലിലെണ്ണാവുന്ന ചിലതിനു മാത്രമാണു് ദശകങ്ങളോളം നിലനിന്നുപോവാൻ കഴിഞ്ഞതു്.  

മലയാളഭാഷയിൽ എക്കാലത്തും പ്രസിദ്ധീകരിക്കപ്പെട്ടിട്ടുള്ള എല്ലാ ആനുകാലികപ്രസിദ്ധീകരണങ്ങളുടെയും സമഗ്രമായ ഒരു പട്ടിക തയ്യാറാക്കാനുള്ള ഒരു ശ്രമമാണു് താഴെ കൊടുത്തിരിക്കുന്നതു്.  ഇടയ്ക്കുവെച്ചു് പ്രസിദ്ധീകരണം നിന്നുപോയിട്ടുള്ളതും ഇപ്പോഴും തുടരുന്നതുമായ ഇവയ്ക്കെല്ലാം വിവിധ ശ്രദ്ധേയതാനിലവാരങ്ങളാണുള്ളതു്.        

## പത്തൊമ്പതാംനൂറ്റാണ്ടിൽ ആരംഭിച്ച മലയാളഭാഷയിലുള്ള ആനുകാലികപ്രസിദ്ധീകരണങ്ങളുടെ പട്ടിക

## 1900-1949 കാലഘട്ടത്തിൽ ആരംഭിച്ച മലയാളഭാഷയിലുള്ള ആനുകാലികപ്രസിദ്ധീകരണങ്ങളുടെ പട്ടിക

## 1950-കളിൽ ആരംഭിച്ച മലയാളഭാഷയിലുള്ള ആനുകാലികപ്രസിദ്ധീകരണങ്ങളുടെ പട്ടിക

## 1960-കളിൽ ആരംഭിച്ച മലയാളഭാഷയിലുള്ള ആനുകാലികപ്രസിദ്ധീകരണങ്ങളുടെ പട്ടിക

## 1970-കളിൽ ആരംഭിച്ച മലയാളഭാഷയിലുള്ള ആനുകാലികപ്രസിദ്ധീകരണങ്ങളുടെ പട്ടിക

## 1980-കളിൽ ആരംഭിച്ച മലയാളഭാഷയിലുള്ള ആനുകാലികപ്രസിദ്ധീകരണങ്ങളുടെ പട്ടിക

## 1990-കളിൽ ആരംഭിച്ച മലയാളഭാഷയിലുള്ള ആനുകാലികപ്രസിദ്ധീകരണങ്ങളുടെ പട്ടിക

## 2000-ങ്ങളിൽ(2000-2009 ദശാബ്ദം) ആരംഭിച്ചവ

## 2010-കളിൽ ആരംഭിച്ചവ

## ഭാഗം നാല്  - പ്രസിദ്ധീകരണം നിലച്ചുപോയവ  (കൂടുതൽ വിവരങ്ങൾ ചേർക്കേണ്ട പ്രവൃത്തി പുരോഗമിക്കുന്നു)

## ഭാഗം അഞ്ച് - പ്രസിദ്ധീകരണം തുടരുന്നവ  (കൂടുതൽ വിവരങ്ങൾ ചേർക്കേണ്ട പ്രവൃത്തി പുരോഗമിക്കുന്നു)
 ജനശൃദധ മാസിക
തുടരുന്നു

## മുകളിലത്തെ പട്ടികയിലേയ്ക്കു തരം തിരിച്ചു ചേർക്കേണ്ടവ

## അവലംബം

*ഇന്ത്യയുടെ രജിസ്ട്രാർ ഓഫ് ന്യൂസ് പേപ്പർ വെബ്സൈറ്റ്
വർഗ്ഗം:കേരളത്തിലെ പ്രസിദ്ധീകരണങ്ങൾ
വർഗ്ഗം:കേരളവുമായി ബന്ധപ്പെട്ട പട്ടികകൾ
തൃശ്ശൂർ വി. രാമചന്ദ്രൻ

കർണാടക സംഗീതജ്ഞനാണ് **തൃശ്ശൂർ വി. രാമചന്ദ്രൻ (Trichur V. Ramachandran)**(ജനനം :09 ഓഗസ്റ്റ് 1940). 2003-ൽ പത്മഭൂഷൺ പുരസ്കാരം ലഭിച്ചു. 

## ജീവിതരേഖ
തൃശ്ശൂർ വടക്കേ അങ്ങാടിയിൽ വി.ബി. വൈദ്യനാഥഅയ്യരുടെയും കമലാംബാളിന്റെയും മകനാണ്.   വർക്കല സുബ്രമണ്യ ഭാഗവതരും തൃപ്പൂണിത്തുറ ആർ. കൃഷ്ണയ്യരുമായിരുന്നു ആദ്യ ഗുരുക്കൾ. പിന്നീട് ഏറെക്കാലം ജി.എൻ. ബാലസുബ്രമണ്യത്തിന്റെയും എം.എൽ. വസന്തകുമാരിയുടെയും ശിക്ഷണത്തിൽ സംഗീത പഠനം നടത്തി. ചെന്നെയിലാണ് താമസം.

## പുരസ്കാരങ്ങൾ
*പത്മഭൂഷൺ - 2003
*സ്വാതി സംഗീത പുരസ്കാരം - 2014
*കലൈമാമണി
*കേരള സംഗീത നാടക അക്കാദമി അവാർഡ്
*ചെമ്പൈ അവാർഡ്
*വിദ്യാതപസ്വി
*സംഗീത കലാനിധി പുരസ്കാരം (മദ്രാസ് മ്യൂസിക് അക്കാദമി)

## അവലംബം

## പുറം കണ്ണികൾ
*Endless passion for music
*A tribute to a great musician 
*Trichur Ramachandran honoured 
*Biography of G N B, guru of Ramachandran
*Trichur Ramachandran named Sangita Kalanidhi

വർഗ്ഗം:1940-ൽ ജനിച്ചവർ
വർഗ്ഗം:ഓഗസ്റ്റ് 9-ന് ജനിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
ആന്റണി പനിസ്സി

thumb|ആന്റണി പനിസ്സി, കാർലോ പെലഗ്രിലിനിയുടെ ചിത്രീകരണത്തിൽ
**ആന്റണി പനിസ്സി ** 1856 മുതൽ 1866 വരെ ബ്രിട്ടീഷ് മ്യൂസിയം ലൈബ്രറിയിൽ പ്രധാന (തലവൻ) ലൈബ്രേറിയനായിരുന്നു. ഇദ്ദേഹമാണ് 1891 ൽ പുസ്തക സൂചികയ്ക്ക് ഒരു അടിസ്ഥാന മാതൃക ആദ്യമായി ക്രമപ്പെടുത്തിയത്. അത് Ninety-One Cataloguing Rules എന്നറിയപ്പെട്ടു. 


## അവലംബം

വർഗ്ഗം:ഗ്രന്ഥാലയശാസ്ത്രം
വർഗ്ഗം:ലൈബ്രേറിയന്മാർ
വർഗ്ഗം:1797-ൽ ജനിച്ചവർ
വർഗ്ഗം:1879-ൽ മരിച്ചവർ
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) കേരള സംസ്ഥാന സമിതി

ഭാരതത്തിലെ ഒരു ഇടതു രാഷ്ട്രീയ കക്ഷിയായ സി.പി.ഐ.(എം) ന്റെ (CPI(M)  അഥവാ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ) കേരളഘടകമാണ് **കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) കേരള സംസ്ഥാന സമിതി** അഥവാ **സി.പി.ഐ (എം) കേരള സംസ്ഥാന കമ്മറ്റി**. കേരളത്തിലെ പ്രമുഖ രാഷ്ട്രീയ കക്ഷിയായ ഇതിന്റെ ആസ്ഥാനം തിരുവനന്തപുരത്തുള്ള എ.കെ.ജി. സെന്ററാണ്. കൊടിയേരി ബാലകൃഷ്ണനാണ് സി.പി.ഐ. (എം) കേരള സംസ്ഥാന കമ്മറ്റിയുടെ ഇപ്പോഴത്തെ സെക്രട്ടറി. 
## ചരിത്രം

കണ്ണൂർ ജില്ലയിലെ പിണറായി ഗ്രാമത്തിലെ പാറപ്രത്ത് 1939 ഡിസംബർ മാസത്തിന്റെ അവസാനം ചേർന്ന സമ്മേളനം പിണറായി-പാറപ്രം സമ്മേളനം എന്നറിയപ്പെടുന്നു. ഈ സമ്മേളനത്തിലാണ്  കമ്മ്യൂണിസ്റ്റ്‌ പാർട്ടിയുടെ കേരള സംസ്ഥാന ഘടകം ഔപചാരികമായി രൂപീകരിക്കപ്പെടുന്നത്. കേരളത്തിലെ കോൺഗ്രസ് സോഷ്യലിസ്റ്റ് പാർട്ടിയിലെ പ്രമുഖ നേതാക്കളെല്ലാം ചേർന്ന് പി. കൃ‍ഷ്ണ പിള്ളയുടെ നേതൃത്വത്തിലാണ് ഈ സമ്മേളനം നടന്നത്. 

പിണറായി-പാറപ്രം സമ്മേളനത്തിനുമുൻപ് 1937 സെപ്തംബറിൽ കോഴിക്കോട്ട് പാളയത്തുള്ള ഒരു പച്ചക്കറി പീടികയുടെ മുകളിൽ വച്ച് വളരെ രഹസ്യമായി പി. കൃഷ്ണപിള്ള, ഇ.എം.എസ്. നമ്പൂതിരിപ്പാട്, കെ ദാമോദരൻ, എൻ സി ശേഖർ എന്നീ നാലുപേരടങ്ങുന്ന ഒരു ഘടകം കേന്ദ്രക്കമ്മറ്റിയിൽ നിന്നും എത്തിയ എസ്.വി. ഘാട്ടെയുടെ നേതൃത്വത്തിൽ രൂപീകരിച്ചിരുന്നു. ആ കമ്മറ്റിയാണ് പിണറായി - പാറപ്രം സമ്മേളനത്തിന് ചുക്കാൻ പിടിച്ചത്. 
## ഘടന
ബ്രാഞ്ചാണ്  സി.പി.ഐ.(എം) ന്റെ അടിസ്ഥാന ഘടകം. പഞ്ചായത്ത് അഥവാ മുനിസിപ്പൽ വാർഡ് കേന്ദ്രീകരിച്ചോ അല്ലെങ്കിൽ വാർഡിലെ വിവിധ പ്രദേശങ്ങൾ കേന്ദ്രീകരിച്ചോ രൂപീകരിക്കുന്ന ബ്രാഞ്ചുകളുടെ പരമാവധി അംഗസംഖ്യ 15 പാർട്ടി അംഗങ്ങളായിരിക്കും.  ഒരു പഞ്ചായത്ത് പ്രദേശത്തെ ബ്രാഞ്ചുകളെ ഏകോപിപ്പിച്ചുകൊണ്ട് ഒന്നോ അതിലധികമോ ലോക്കൽ കമ്മറ്റികളാണ് ഇതിന് മുകളിലുള്ള ഘടകം. വിവിധ ലോക്കൽ കമ്മറ്റികളെ ഏകോപിപ്പിച്ചുകൊണ്ട് ബ്ലോക്ക് പഞ്ചായത്തുകൾക്ക് അല്ലെങ്കിൽ താലൂക്കുകൾക്ക് സമാനമായ തലത്തിൽ രൂപീകരിക്കുന്ന ഘടകങ്ങളാണ് ഏരിയാ കമ്മറ്റികൾ. ഏരിയാ കമ്മറ്റികളെ ഏകോപിപ്പിച്ച് ജില്ലാ കമ്മറ്റികളും അതിന് മുകളിൽ സംസ്ഥാന ഘടകവും പ്രവർത്തിക്കുന്നു.   

## അവലംബം
അരാപ്പഹോ

ഒരു അൽഗോങ്കിയൻ തദ്ദേശീയ അമേരിക്കൻ ഇന്ത്യൻ ജനവിഭാഗമാണ് **അരാപ്പഹോ**. വടക്കെ അമേരിക്കയിലെ  കൊളറാഡോ, വയോമിങ്ങ്  നദിതടപ്രദേശങ്ങളിലാണ് ഇവർ കൂടുതലായി വസിക്കുന്നത്. വടക്കൻ മിനിസോട്ടയാണ് ഇവരുടെ പ്രഭവസ്ഥാനം. ഇവിടെ നിന്നുമാണ് പ്ലശ്ശാറ്റേ, അർകൻസാ തടങ്ങളിലേക്ക് ഇവർ ചേക്കേറിയത്. ഷേയെൻ ഇന്ത്യൻ (Cheyenne) വർഗ്ഗക്കാരുമായി ഇവർക്ക് അഭേദ്യമായ ബന്ധമുണ്ട്. *[[റ്റിപ്പി|റ്റെപ്പി]]* എന്ന പേരിലുള്ള കോൺ ആകൃതിയിലുള്ള കുടിലുകളിലാണ് ഇവർ വസിക്കുന്നത്. കാട്ടുപോത്തിനെ വേട്ടയാടുകയാണ് ഇവരുടെ പ്രധാന തൊഴിൽ.

1960-ൽ വയോമിങ്, ഒക്‌ലഹോമ എന്നിവിടങ്ങളിൽ  2500-ഓളം അരാപ്പഹോ ഇന്ത്യൻ വർഗക്കാർ ഉണ്ടായിരുന്നുവെന്ന് കണക്കാക്കപ്പെട്ടിട്ടുണ്ട്‌.  തെക്കൻ - വടക്കൻ എന്നിങ്ങനെ അരാപ്പഹോ ഇന്ത്യൻ വിഭാഗങ്ങളും കൂടാതെ മൂന്നോളം മറ്റു വിവിധ വിഭാഗങ്ങളും ഇവരുടെ ഇടയിൽ ഉണ്ട്. പണ്ട് ഗോത്രപരമായി സ്വതന്ത്രരായിരുന്ന ഇവർക്ക് പ്രത്യേകഭാഷയുമുണ്ടായിരുന്നു. അൽഗോങ്കിയൻ ഭാഷയിൽനിന്ന്‌ വ്യതിരിക്തമാണ്‌ അരാപ്പഹോ ഭാഷ. ഈ ഭാഷ സംസാരിക്കുന്ന വിഭാഗം വളരെക്കാലം മുൻപെ മൂലഗോത്രത്തിൽനിന്നു മാറിയവരാണ്‌. എന്നാൽ ഇവർക്കു പ്രത്യേക കുലം ഉണ്ടായിരുന്നില്ല. മതാനുഷ്‌ഠാനങ്ങളുടെ ഭാഗമായി ജനത്തെ പ്രായത്തിൻറെ അടിസ്ഥാനത്തിൽ വിവിധ വിഭാഗങ്ങളായി തരം തിരിച്ചിരിക്കുന്നു. പുരുഷന്മാർക്കിടയിൽ ഏഴു വിഭാഗങ്ങളും സ്ത്രീകൾക്കിടയിൽ ഒരു വിഭാഗവുമുണ്ട്. ഇവർ സൂര്യനൃത്തം നടത്തിയിരുന്നു.

## അവലംബം

* Fowler, Loretta. *Arapahoe Politics, 1851-1978: Symbols in Crises of Authority.* University of Nebraska Press, 1982. ISBN 0-8032-1956-3. 
* McDermott, John D. *Circle of Fire: The Indian War of 1865.* Mechanicsburg, PA: Stackpole Books, 2000.
* Pritzker, Barry M. *A Native American Encyclopedia: History, Culture, and Peoples.* Oxford: Oxford University Press, 2000. ISBN 978-0-19-513877-1.
* Waldman, Carl. *Encyclopedia of Native American Tribes*. New York: Checkmark Books, 2006. ISBN 0-8160-6273-0.
## പുറത്തേക്കുള്ള കണ്ണികൾ

* The Northern Arapaho Tribe
* The Cheyenne and Arapaho Tribes of Oklahoma
* Arapaho Language Sample
* Encyclopedia of Oklahoma History and Culture - Arapaho, Southern
* Arapaho Charter High School 
* Arapaho artwork , in the collection of the National Museum of the American Indian
* Info Please: Arapaho
* The Arapaho language: Documentation and Revitalization
* The Arapaho Project

വർഗ്ഗം:അമേരിക്കകളിലെ ജനവിഭാഗങ്ങൾ
വർഗ്ഗം:അമേരിക്കൻ ഇന്ത്യൻ ജനത
ഖ്മു ജനത

ലാവോസിലെ മെക്കോങ് നദിക്കരയിൽ കുടിയേറിപ്പാർത്തിട്ടുള്ള ഒരു ഗിരിവർഗമാണ് **ഖ്മു**. ചൈന, ടിബത്ത്, ഇന്ത്യ എന്നിവിടങ്ങളിൽനിന്ന് കുടിയേറിയവരാണ് ലാവോസിലെ ജനങ്ങൾ. അവർ ഖ്മു ജനതയുടെ ഭൂമി പിടിച്ചെടുത്തതിനെത്തുടർന്ന് പർവ്വതപ്രാന്തങ്ങളിലേക്ക് കുടിയേറി. ഖ്മു വർഗക്കാർ അവിടത്തെ ഭാഷയും സംസ്കാരവും സ്വായത്തമാക്കി. കൂടാതെ അവിടുത്തെ ജനങ്ങളുമായി അടുത്തബന്ധം പുലർത്തുകയും സ്വന്തം സംസ്കാരം നിലനിർത്തുകയും ചെയ്തു. 

തെക്കുകിഴക്കേ ഏഷ്യയിലെ കംബോഡിയക്കാരുമായും ചെമ്പൻമുടിക്കാരായ മെലനേഷ്യൻകാരുമായും ഇവർക്ക് ഭാഷാപരമായ ബന്ധമുണ്ട്. അതുപോലെ ആസ്ട്രോ ഏഷ്യാറ്റിക് അഥവാ മാൺഖ്മർ വർഗക്കാരുടെ ഭാഷാഭേദങ്ങളും ഇവരുടെ ഭാഷയിലും കാണുന്നു.

## അവലംബം

## പുറത്തേക്കുള്ള കണ്ണികൾ
*
* Kammu home page 
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Khmu in RWAAI Digital Archive

വർഗ്ഗം:ലാവോസിലെ ജനവിഭാഗങ്ങൾ
അകശേരുകികൾ

നട്ടെല്ലില്ലാത്ത ജീവിവർഗ്ഗത്തെയാണ് **അകശേരുകികൾ**(Invertebrate) എന്ന് വിളിക്കുന്നത്. പ്രാണികൾ,ക്രസ്റ്റേഷ്യനുകൾ,മൊളസ്ക,വിര ഇവയെല്ലാം അകശേരുകികൾക്ക് ഉദാഹരണങ്ങളാണ്.

## നിലവിലുള്ള സ്പീഷീസുകളുടെ എണ്ണം
അകശേരുകികളിൽ അറിയപ്പെടുന്നതിൽ ഏറ്റവും കൂടുതൽ സ്പീഷീസുകളുള്ളത് പ്രാണികളിലാണ്. ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സിന്റെ കണക്കനുസരിച്ച് അകേശരുകികളിലെ നിലവിലുള്ള സ്പീഷീസുകളുടെ എണ്ണം താഴെക്കൊടുത്തിരിക്കുന്നു.

## അവലംബം

വർഗ്ഗം:അകശേരുകികൾ
വർഗ്ഗം:ജന്തുശാസ്ത്രം
സംഗീത കലാനിധി

കർണ്ണാടക സംഗീതത്തിലെ വിദഗ്ദ്ധർക്ക് വർഷംതോറും ചെന്നൈയിലെ മദ്രാസ് മ്യൂസിക് അകാദമി നൽകിവരുന്ന സമ്മാനമാണ് **സംഗീത കലാനിധി (Sangeetha Kalanidhi)**. കർണ്ണാടക സംഗീതത്തിനു നൽകി വരുന്ന ഏറ്റവും പ്രമുഖമായ സമ്മാനങ്ങളിൽ ഒന്നാണിത്.

## സംഗീത കലാനിധികൾ

വർഗ്ഗം:പുരസ്കാരങ്ങൾ
വർഗ്ഗം:കർണ്ണാടകസംഗീതം
വർഗ്ഗം:സംഗീതകലാനിധി പുരസ്കാരം ലഭിച്ചവർ
വായ്പ്പാട്ട്

സംഗീതോപകരണങ്ങളുടെ അകമ്പടിയോടെയോ അല്ലാതെയോ ഒന്നോ അതിലധികമോ പാട്ടുകാർ പാടുന്നതിനെ **വായ്പ്പാട്ട് (Vocal music)** എന്നു വിളിക്കുന്നു. വായ്പ്പാട്ടിൽ ഉപയോഗിക്കുന്ന വാക്കുകളാണ് അതിലെ സാഹിത്യം, എന്നാൽ സാഹിത്യം ഇല്ലാതെയും വായ്പ്പാട്ട് ആലപിക്കാം. സംഗീതോപകരണങ്ങളുടെ ആവശ്യം ഇല്ലാത്തതിനാൽ ഏറ്റവും പുരാതനമായ സംഗീതം വായ്പ്പാട്ടാവണം. ലോകത്തിലെ എല്ലാ സംഗീതങ്ങളിലും എതെങ്കിലും രൂപത്തിലുള്ള വായ്പ്പാട്ട് ഉണ്ട്.കേരളത്തിൻറെ വടക്കൻ ജില്ലകളിൽ വായ്പാട്ടിൻറെ മത്സരങ്ങൾ നടക്കാറുണ്ട്.  

## അവലംബം

## പുറത്തേക്കുള്ള കണ്ണികൾ

വർഗ്ഗം:സംഗീതം - അപൂർണ്ണലേഖനങ്ങൾ
ബികാനേറി ഭുജിയ

ധാന്യമാവിൽ സുഗന്ധവ്യഞ്ജനങ്ങൾ ചേർത്ത് എണ്ണയിൽ വറുത്തെടുക്കുന്ന ഒരു ഭക്ഷണപദാർത്ഥമാണ് **ബികാനേറി ഭുജിയ**. രാജസ്ഥാനിലെ ബികാനേർ പ്രദേശത്ത് നിർമ്മാണം ആരംഭിച്ച ഈ പലഹാരം ഇന്ത്യയിൽ പ്രത്യേകിച്ച് ഉത്തരേന്ത്യയിൽ ഏറെ പ്രശസ്തമാണ്. 2010-ൽ ബികാനേറി ഭുജിയക്ക് ഭൂപ്രദേശ സൂചിക പദവി ലഭിച്ചു.
## വിവരണം
1877-ൽ ബികാനീർ നാട്ടുരാജ്യത്തിലെ ഭരണാധികാരിയായിരുന്ന മഹാരാജ ശ്രീ ദംഗാർ സിംഗിന്റെ കാലത്താണ് ബികാനീറിൽ ആദ്യമായി ഭുജിയ നിർമ്മാണം നടന്നത്. ഇന്ന് ഏകദേശം 25 ലക്ഷത്തോളം ബികാനേർ നിവാസികൾ ഭുജിയ നിർമ്മാണത്തെ അവരുടെ കുടിൽ വ്യവസായമായി ഇപ്പോഴും നിലനിർത്തിയിരിക്കുന്നു. രാജ്യത്തിന്റെ വിവിധ ഭാഗ്യങ്ങളിൽ കടല മാവിൽ നിർമ്മിക്കപ്പെടുന്ന ഭുജിയകളിൽ നിന്ന് വ്യത്യസ്തമാണ് ബികാനേർ ഭുജിയ. ബികാനേർ-ജോധ്പൂർ പ്രദേശങ്ങളിൽ മാത്രം ഉത്പാദിപ്പിക്കപ്പെടുന്ന മട്കി (moth lentils) എന്ന ധാന്യത്തിൽ നിന്നാണ് ഈ ഭുജിയ നിർമ്മിക്കപ്പെടുന്നത്. അങ്ങനെ ഭുജിയയുടെ വ്യാപാരം നിർമ്മാണക്കാർക്കും വിതരണക്കാർക്കും വില്പനക്കാർക്കും പുറമേ ഗണ്യമായ എണ്ണം കർഷകർക്ക് കൂടി ജീവിതമാർഗ്ഗമാകുന്നു.
## അവലംബം

വർഗ്ഗം:രാജസ്ഥാനിലെ ഭൂപ്രദേശസൂചികകൾ
വർഗ്ഗം:ഭക്ഷണപദാർത്ഥങ്ങൾ
ടെമ്പിൾകോമ്പി

**ടെമ്പിൾകോമ്പി** ഇംഗ്ലണ്ടിലെ സോമർസെറ്റിലെ ഒരു ഗ്രാമമാണ്. ഇത്, എ 357 റോഡിൽ സ്ഥിതിചെയ്യുന്ന ഈ ഗ്രാമം വിൻകാന്റണിനു 5 മൈൽ തെക്കും ഇയോവിൽ നു 12 മൈൽ കിഴക്കും സാലിസ്ബറിക്കു 30 മൈൽ പടിഞ്ഞാറും ആയി കിടക്കുന്നു. 1560 പേർ മാത്മേ ഇവിടെയുള്ളു. കൊമ്പിത്രുപ് ഗ്രാമത്തിന്റെ കൂടെചേർന്ന് ഇത് അബ്ബാസ് ആൻഡ് ടെമ്പിൾകോമ്പി എന്ന ഇടവക ആകുന്നു. 
## ചരിത്രം
[[നോർമൻ|നോർമൻ വിജയത്തിനു മുൻപ് കോമ്പി ലിയോഫ്‌വൈൻ ഗോഡ്‌വിൻസൺ പിടിച്ചെടുത്തിരുന്നു. 
## അവലംബം
ബിദ്രിയുടെ ലോഹകലാവിദ്യ

**ബിദ്രിയുടെ ലോഹകലാവിദ്യ** (Kannada: **ಬಿದ್ರಿ ಕಲೆ** ) കർണ്ണാടകയിലെ ബീദാർ പ്രദേശത്തെ പ്രത്യേകതരം ലോഹകൈത്തൊഴിൽ രീതിയാണ്. സി ഇ പതിനാലാം നൂറ്റാണ്ടിലെ ബഹ്മനിസുൽത്താനത്തിന്റെ കാലത്ത് വികസിപ്പിച്ചെടുത്ത ലോഹസാങ്കേതികവിദ്യയാണ്.  ബിദ്രി എന്ന വാക്ക് ബിദാർ എന്ന സ്ഥലവുമായി ബന്ധപ്പെട്ടിരിക്കുന്നു. ഈ സ്ഥലമാണ് ഇന്നും ഈ തരം ലോഹപാത്രനിർമ്മാണത്തിൽ മികച്ചുനിൽക്കുന്നത്.  ഈ ലോഹപാത്രങ്ങളുടെ സവിശേഷമായ ചിത്രപ്പണികൾ ഇവയെ വിദേശരാജ്യങ്ങളിൽ വളരെ പ്രിയമുള്ളതാക്കിയിരിക്കുന്നു. സമ്പത്തിന്റെ പ്രതീകമായാണ് ഇവയെ കണക്കാക്കിവരുന്നത്. സിങ്ക്, ചെമ്പ് എന്നിവയുടെ ഇരുണ്ട നിറത്തിലുള്ള കൂടുലോഹം കൊണ്ടാണ്ണിതു നിർമ്മിക്കുന്നത്. ഇതിനുമുകളിൽ വെള്ളിയുടെ നേർമ്മയുള്ള പാളികൾ ഉപയോഗിച്ച് അലങ്കരിച്ചിരിക്കുന്നു.  ഈ പ്രാദേശിക ലോഹകലാവിദ്യയ്ക്ക് ഭൂപ്രദേശ സൂചികകളുടെ പട്ടികയിൽ ഇടം ലഭിച്ചിട്ടുണ്ട്. 
## ഗാലറി

File:Bidriware vases.jpg|Bidri Vases
File:Bidriware vases and decanter.jpg|Bidriware vases and decanter
File:Bidriware.jpeg|Bidriware Pot
File:The Karnataka tableau passes through the Rajpath during the Republic Day Parade, 2011.jpg|The Karnataka tableau depicting Bidriware Handicraft from Bidar passes through the Rajpath during the Republic Day Parade 2011 in New Delhi
File:Water-Pipe Base LACMA M.2001.101.jpg| A 1775 water pipe base displayed in Los Angeles County Museum of Art.

## തുടക്കം

## അവലംബം

*
## കൂടുതൽ വായനയ്ക്ക്
* Dr. Rehaman Patel, Karnatakada Bidri Kale" (Bidri Art of Karnataka) Ph.D. thesis, Dept. of Studies in Visual Art, Gulbarga University, Karnataka-India 2010 published by Dept. of Kannada and Culture, Govt. of Karnataka, 2012
* Dr. Rehaman Patel, Bidri Art- Inlaid Metal Art from Bahmani Sultanate, Un published English Book.
* Krishna Lal, Catalogue, National Museum Collection Bidri Ware, National Museum of India, New Delhi, 1990
* Susan Stronge, Catalogue, Bidri Ware: Inlaid Metalwork from India, Victoria and Albert Museum, London, 1985
* Narayan Sen, Catalogue on Demascene and Bidri Art, Indian Museum Culcutta, 1983
* Anil Roy Choudhury, Catalogue, Bidriware, Salar Jung Museum, Hyderabad, 1961
* Ghulam Yazdani, Bidar-Its history and monuments, published by Nizam Government, printed at Oxford press London, 1947

വർഗ്ഗം:കർണാടകയിലെ ഭൂപ്രദേശസൂചികകൾ
സുധീർ തായ്‌ലാങ്

ഭാരതീയനായ കാർട്ടൂണിസ്റ്റായിരുന്നു സുധീർ തായ്ലാങ്.  2004 ൽ പത്മശ്രീ ലഭിച്ചു. 
## ജീവിതരേഖ
1960ൽ രാജസ്ഥാനിലെ ബിക്കാനീറിലായിരുന്നു സുധീറിന്റെ ജനനം.  1982ൽ ഇല്യുസ്‌ട്രേറ്റഡ് വീക്ക്ലി ഓഫ് ഇന്ത്യയിൽ കാർട്ടൂൺ വരച്ചു തുടങ്ങി. നവഭാരത് ടൈംസ്, ഹിന്ദുസ്ഥാൻ ടൈംസ്, ഇന്ത്യൻ എക്‌സ്‌പ്രസ്,​ ടൈംസ് ഓഫ് ഇന്ത്യ എന്നീ പത്രങ്ങളിൽ പ്രവർത്തിച്ചു. ഏഷ്യൻ ഏജിനു വേണ്ടിയാണ് ഒടുവിൽ പ്രവർത്തിച്ചത്.

മുൻ പ്രധാനമന്ത്രി മൻമോഹൻസിംഗിനെ ആധാരമാക്കി വരച്ച കാർട്ടൂണുകളുടെ സമാഹാരം 2009ൽ 'നോ,​ പ്രൈം മിനിസ്റ്റർ' എന്ന പേരിൽ സുധീർ പ്രസിദ്ധീകരിച്ചിരുന്നു. 

മസ്തിഷ്കാർബുദത്തെ തുടർന്ന് ഗുഡ്ഗാവിലെ മേദാന്ത ആശുപത്രിയിലായിൽ 2016 ഫെബ്രുവരി 6 ന് അന്തരിച്ചു. 
## കൃതികൾ
* 'നോ,​ പ്രൈം മിനിസ്റ്റർ' ഹിയർ ആൻഡ് നൗ

## പുരസ്കാരങ്ങൾ
* പത്മശ്രീ (2004) 
## അവലംബം

## പുറം കണ്ണികൾ
* 'Here & Now': Sudhir Tailang's cartoons at Asian Age 
* 'Here & Now' at Bookfinder.com
* Bibliography at WorldCat

വർഗ്ഗം:കാർട്ടൂണിസ്റ്റുകൾ
വർഗ്ഗം:1960-ൽ ജനിച്ചവർ
വർഗ്ഗം:ഫെബ്രുവരി 26-ന് ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഫെബ്രുവരി 6-ന് മരിച്ചവർ
ലാന ദെൽ റെ

**എലിസബത്ത് വൂൾറിഡ്ജ്  ഗ്രാന്റ്** (ജൂൺ 21, 1985 ജനനം), എന്ന പേരിൽ ജനിച്ച്  **ലാന ദെൽ റെ** എന്ന പേരിൽ അറിയപെടുന്ന ഇവർ ഒരു അമേരിക്കൻ ഗായിക, ഗാനരചയിതാവ്, മോഡൽ എന്നീ നിലയിൽ പ്രശസ്തയാണ്. ന്യൂയോർക്ക്ൽ ജനിച്ചു വളർന്ന ലാന 2005-ൽ ആണ് തന്റെ സംഗീത ജീവിതം ആരംഭിക്കുന്നത്. 2011-ലെ  "വീഡിയോ ഗെയ്മ്സ്" എന്ന സംഗീത വീഡിയോ  ഇന്റർനെറ്റ്ൽ വൈറൽ ആയതോടെയാണ് ശ്രദ്ധിക്കപ്പെടുന്നത്.

ലാനയുടെ സംഗീതം അതിന്റെ സിനിമാറ്റിക് രീതി , ദാരുണമായ പ്രണയവും, വിഷാദാ ചിന്തകൾ തുടങ്ങിയവ കൊണ്ട് വളരെ ശ്രദ്ധേയമാണ്, അതുപോലെ   1950 കളിലെയും 1960 കളിലെയും പോപ്പുലർ സംസ്കാരവും അമേരിക്കൻ സംസ്കാരവും ഇവരുടെ സംഗീതത്തിൽ കടന്നു വരാറുണ്ട്.
## അവലംബം

## പുറത്തേക്കുള്ള കണ്ണികൾ

* 
* 
* 

വർഗ്ഗം:അമേരിക്കൻ ഗായകർ
വർഗ്ഗം:ഗായികമാർ
വർഗ്ഗം:ജൂൺ 21-ന് ജനിച്ചവർ
വർഗ്ഗം:1985-ൽ ജനിച്ചവർ
മധുരൈ മുല്ല

തമിഴ്നാട്ടിലെ മധുരൈ, വിരുദുനഗർ, തേനി, ശിവഗംഗ, തിണ്ടുക്കൽ ജില്ലകളിൽ പരമ്പരാഗതമായി കൃഷി ചെയ്യപ്പെടുന്ന മുല്ലയാണ് **മധുരൈ മുല്ല** (ഇംഗ്ലീഷ്: Madurai Jasmine). **മധുരൈ മല്ലി** എന്ന പേരിൽ അറിയപ്പെടുന്ന ഈ മുല്ലക്ക് 2013-ൽ ഭൂപ്രദേശസൂചിക പദവി ലഭിച്ചു. നല്ല സുഗന്ധമുള്ളയിനം പൂവുകളാണ് ഈ മുല്ലയുടേത്.

## വിവരണം
മധുരൈ മല്ലിയിൽ വിവിധയിനം പ്രാദേശിക വകഭേദങ്ങളുണ്ട്. ഗുണ്ടു മല്ലി, നമ്മൂര മല്ലി, അംബു മല്ലി, രാമബാണം, മദനബാണം, കസ്തൂരി മല്ലി, ഊസി മല്ലി തുടങ്ങിയവയാണ് അവയിൽ ചിലത്.
 
മധുരൈ മല്ലിക്ക് കട്ടിയുള്ള ദളങ്ങളാണുള്ളത്. ആറു മുതൽ ഒൻപത് ദളങ്ങൾ വരെയുണ്ടാകും. മറ്റ് മുല്ലകളിൽ നിന്ന് വ്യത്യസ്തമായി പൂവിന്റെ തണ്ടും നീളമുള്ളതും തടിച്ചതുമാണ്. ഇത് മാല കെട്ടുന്നവർക്ക് പൂക്കളെ തമ്മിൽ ചേർത്ത് കെട്ടുന്നതിന് സൗകര്യപ്രദമായ ഒരു ഘടകമാണ്. കാലത്ത് ചെടിയിൽ നിന്ന് അടർത്തിയെടുക്കുമ്പോൾ ഈ പൂക്കൾക്ക് പച്ച കലർന്ന വെളുപ്പ് നിറമായിരിക്കും. ഉച്ചയാകുമ്പോഴേക്കും പാൽ വെള്ള നിറത്തിലും സായാഹ്നത്തോടെ വെള്ളി തിളക്കമുള്ള ക്രീം വെള്ളയിലേക്കും നിറം പരിണാമപ്പെടുന്നു. എന്നാൽ കേടുപാടുകളോ സൗരഭ്യ നഷ്ടമോ കൂടാതെ രണ്ടു ദിവസങ്ങളോളം ഈ പുഷ്പങ്ങൾ ഉപയോഗിക്കാവുന്നതാണ്. തടിച്ച ഇതളുകൾ മൂലം സാവധാനത്തിലുള്ള പുഷ്പവികാസമാണ് ഇതിന് കാരണം. ഈ സവിശേഷതകൾ മൂലം തമിഴ്നാട്ടിൽ പൂജയ്ക്കും ആരാധനാമൂർത്തികളെ അലങ്കരിക്കുന്നതിനും അവശ്യ പുഷ്പമായി മധുരൈ മല്ലിയെ പരിഗണിക്കുന്നു. 

## കൃഷിയും വിപണനവും
ഈ മുല്ല ചെടി സംഘകാലം (ബി.സി 5-ആം നൂറ്റാണ്ട്) മുതൽ മധുരൈ പ്രദേശത്ത് കൃഷി ചെയ്യപ്പെട്ടു വരുന്നതായി അവകാശപ്പെടുന്നുണ്ട്. ചിലപ്പതികാരം, കുറിഞ്ചി പാട്ട്, മധുരൈ കാഞ്ചി തുടങ്ങിയ കൃതികളിൽ ഈ പൂവിനെക്കുറിച്ചുള്ള പരാമർശങ്ങൾ കാണാവുന്നതാണ്. മധുരൈ ജില്ലയിൽ മാത്രം ആയിരത്തോളം ഹെക്ടറിൽ 4,000 കർഷകർ മധുരൈ മല്ലി കൃഷി ചെയ്യുന്നു. മധുരയിലെ തിരുപ്പരങ്കുന്റം, തിരുമംഗലം, ഉസിലമ്പട്ടി, ചെല്ലംപട്ടി എന്നിവിടങ്ങളിലാണ് പ്രധാനകൃഷിയിടങ്ങൾ സ്ഥിതി ചെയ്യുന്നത്. ഏപ്രിൽ മുതൽ ജൂലൈ വരെയുള്ള മാസങ്ങളിലാണ് കൂടുതൽ വിളവെടുപ്പ് നടക്കുന്നത്. തമിഴ്‌നാടിന് പുറമേ ബാംഗ്ലൂർ, ഹൈദരാബാദ്, മുംബൈ, ന്യൂഡൽഹി എന്നിവിടങ്ങളിലും ഈ മുല്ലക്ക് ഏറെ ആവശ്യക്കാരുണ്ട്.

## പുറത്തേക്കുള്ള കണ്ണികൾ
മധുരൈയുടെ സുഗന്ധം, Development of Humane Action Foundation(DHAN) വെബ്സൈറ്റ്

## അവലംബം

വർഗ്ഗം:തമിഴ്‌നാട്ടിലെ ഭൂപ്രദേശസൂചികകൾ
വർഗ്ഗം:മുല്ലകൾ
ബാരാപ്പോൾ ജലവൈദ്യുത പദ്ധതി

പ്രതിവർഷം 36 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ്  **ബാരാപ്പോൾ ചെറുകിട ജലവൈദ്യുത പദ്ധതി (Barapole Small Hydro Electric Project)** . കണ്ണൂർ ജില്ലയിലെ ഇരിട്ടി താലൂക്കിലെ അയ്യൻകുന്ന് ഗ്രാമപഞ്ചായത്തിനെയും കർണ്ണാടകയിലെ കുടക് ജില്ലയിലെ മാക്കൂട്ടത്തെയും വേർതിരിക്കുന്ന ബാരാപ്പോൾ പുഴയിലാണ് ഈ പദ്ധതി . കൂട്ടുപുഴക്കു അടുത്ത് പാലത്തുംകടവിൽ ആണ്  പദ്ധതിയിലെ പവർ ഹൗസ് നിർമിച്ചിട്ടുള്ളത്. പൂർണ്ണമായും കെഎസ്ഇബിയുടെ ഉടമസ്ഥതയിലുള്ളതാണ് ബാരാപ്പോൾ ജലവൈദ്യുത പദ്ധതി.

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) **ബാരാപ്പോൾ  പവർ ഹൗസ്**

1) **ബാരാപ്പോൾ   തടയണ**

## വൈദ്യുതി ഉത്പാദനം
ബാരാപ്പോൾ ചെറുകിട ജലവൈദ്യുതപദ്ധതിയിൽ 5 മെഗാവാട്ടിന്റെ 3 ടർബൈനുകൾ (Horizontal Francis -type) ഉപയോഗിച്ച് 15 മെഗാവാട്ട് വൈദ്യുതി ഉത്പാദിപ്പിക്കുന്നു.വാർഷിക ഉൽപ്പാദനം 36 MU ആണ്. 

15 മെഗാവാട്ട് സ്ഥാപിത ശേഷിയുള്ള ഈ പദ്ധതിയുടെ നിർമ്മാണ ചെലവ് 120 കോടി രൂപയാണ്. കേരളത്തിലെ മിനി ജലവൈദ്യുത പദ്ധതികളിൽ ഏറ്റവും വലുതാണ് ബാരാപ്പോൾ ജലവൈദ്യുത പദ്ധതി. കേരളത്തിൽ ആദ്യമായാണ്  വളപട്ടണം പുഴയുടെ പോഷക നദിയായ ബാരാപ്പോൾ പുഴയിൽ തടയണ കെട്ടി വെള്ളം തടഞ്ഞു നിർത്താതെയുള്ള സംവിധാനത്തിൽ ഒരു വൈദ്യുതപദ്ധതി നിർമ്മിക്കുന്നത്.  പുഴയിൽ ഒഴുകി എത്തുന്ന ജലത്തിന്റെ മൂന്നിലൊന്നുമാത്രം പുഴയുടെ മുകൾ ഭാഗത്ത് അടിത്തട്ടിൽ പുഴയ്ക്ക് കുറുകെ നിർമ്മിക്കുന്ന രണ്ട് ട്രഞ്ചുകൾ വഴി വിടുകയാണ് ചെയ്യുന്നത്. രണ്ടര മീറ്റർ വീതിയും ശരാശരി മൂന്ന് മീറ്റർ ആഴവുമുള്ള ഈ ചാലുകൾക്ക് മുകളിൽ നദിയുടെ ഇടതു കരയിലേക്ക് ചരിവ് നൽകിയിട്ടുണ്ട്. ഈ ചാലുകൾക്ക് പാകിയ ട്രാക്ക് വാക്ക് എന്ന അരിപ്പ വഴി നദിയിലൂടെ ഒഴുകി വരുന്ന ജലം ട്രഞ്ചിനകത്തേക്ക് പതിക്കുകയും ചാലിലൂടെ ഒഴുകി വരുന്ന ജലം 15 മീറ്റർ നീളവും 16 മീറ്റർ വീതിയും 74 മീറ്റർ ആഴവുമുള്ള തടാകത്തിലെക്ക് എത്തുകയും ചെയ്യുന്നു. ഈ തടാകത്തിലേക്കുള്ള ജലപ്രവാഹം നിയന്ത്രിക്കുന്നതിനായി ഷട്ടറുകളും നിർമ്മിച്ചിട്ടുണ്ട്. ഇതുകൂടാതെ 15 മെഗാവാട്ട് വൈദ്യുതി അധികമായി ഉത്പാദിപ്പിക്കുവാനുള്ള സൗരോർജ്ജ പദ്ധതികൂടി ഇവിടെ വിഭാവനം ചെയ്തിട്ടുണ്ട്. 35 കോടി രൂപ ചെലവ് പ്രതീക്ഷിക്കുന ഈ പദ്ധതിക്ക് ഏഴരക്കോടി രൂപ കേന്ദ്രം നൽകും.

പുഴയ്ക്കു കുറുകെ അണക്കെട്ടുണ്ടാക്കി വലിയ ഒരു പദ്ധതിയാണ് ആദ്യം വിഭാവനം ചെയ്തിരുന്നതെങ്കിലും രാജീവ് ഗാന്ധി നാഷണൽ പാർക്കിൽ ഇതുമൂലം യാതൊരുവിധത്തിലും വെള്ളം ഉയരാനോ മാറ്റം വരാനോ പാടില്ലെന്ന കർശന സുപ്രീം കോടതി വിധിയോടെ രൂപരേഖ മാറ്റുകയായിരുന്നു. മഴക്കാലത്ത് പരമാവധി വൈദ്യുതി ഉണ്ടാക്കി ഇടുക്കിയിലെ ജലം വേനലിലേക്ക് കരുതാൻ ഈ പദ്ധതി ലക്ഷ്യമിടുന്നതായി അധികൃതൻ പറയുന്നു.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

## പുറത്തേക്കുള്ള കണ്ണികൾ
* http://cdm.unfccc.int/Projects/DB/URSCert1389015154.76/view

വർഗ്ഗം:കേരളത്തിലെ ജലവൈദ്യുതപദ്ധതികൾ
ചുരിക

വടക്കൻ കേരളത്തിൽ പണ്ട് പ്രചാരത്തിലുണ്ടായിരുന്ന ആയുധമാണ് **ചുരിക**. ഭാരതത്തിലെ പുരാതന ആയോധനകലയിൽ ഇത് ഉപയോഗിച്ചിരുന്നു. പഴയകാലത്ത് ദ്വന്ദ്വയുദ്ധങ്ങളിൽ സ്ഥിരമായി ചുരിക ഉപയോഗിച്ചിരുന്നു. ശാസ്ത്രീയവിധിപ്രകാരം ഒരു ഖഡ്ഗത്തെക്കാൾ നീളം കുറഞ്ഞതും എന്നാൽ അഗ്രം കൂർത്തതുമായ ആയുധമാണ് ചുരിക. ഇതിന്റെ രണ്ടരികുകളിലും മൂർച്ചയുണ്ടാകും. വാളിനെക്കാൾ അല്പം വീതി കൂടുതലാണ് ചുരികയ്ക്ക്, ചുരികയുടെ കൈപ്പിടിയുടെ മധ്യഭാഗത്തിന് വശങ്ങളെ അപേക്ഷിച്ച് അല്പം കനം കൂടുതലാണ്. എന്നാൽ വാളുകൾക്കുള്ള വിധം കൈമറ ഈ പിടിക്കില്ല. വജ്രലേപനവിധിപ്രകാരം ചുരികയുടെ മൂലഭാഗം പിടിയിൽ കൂട്ടിച്ചേർത്തിരിക്കുന്നു.

ആയോധനവിദ്യയിൽ 'മൂർച്ചവെട്ടിന്' ഉപയോഗിച്ചിരുന്ന ഏക ആയുധം ചുരിക മാത്രമാണ്. ദ്വന്ദ്വയുദ്ധങ്ങളിൽ ചുരിക ഉപയോഗിച്ച് എതിരാളികളെ വധിക്കുകയായിരുന്നു പതിവ്. യുദ്ധങ്ങളിൽ ചുരിക ഉപയോഗിക്കുന്ന എതിരാളിയുടെ ആയുധത്തെ തടുക്കാൻ പരിചയാണ് ഉപയോഗിച്ചിരുന്നത്. ചുരിക കൊണ്ടുള്ള പ്രയോഗങ്ങൾ വാളിനെ അപേക്ഷിച്ച് വ്യത്യസ്തമാണ്. വാൾ കൊണ്ടുള്ള വീശലും മറ്റും ചുരികകൊണ്ട് ചെയ്തിരുന്നില്ല. 

ധനുർവേദ സംഹിതയിൽ പ്രയോഗിക്കുന്ന രീതിക്കനുസരിച്ച് ആയുധങ്ങളെ മുക്തം, അമുക്തം, മുക്താമുക്തം എന്നിങ്ങനെ മൂന്നായി തരം തിരിച്ചിട്ടുണ്ട്. ഇതിൽ അമുക്തായുധമാണ് ചുരിക.

'നേരെ വന്നാൽ ചുരിക, വളഞ്ഞു വന്നാൽ കടുത്തില' എന്നൊരു പഴമൊഴി കേരളത്തിൽ പ്രചാരത്തിലുണ്ടായിരുന്നു. 

വർഗ്ഗം:ആയുധങ്ങൾ
അദ്നാൻ

അറബികളുടെ പൂർവപിതാക്കളുൾപ്പെടുന്ന ഒരു ഗോത്രവർഗമാണ് **അദ്നാൻ**. (അറബി&#x3A; عدنان&#x200E;)അറേബ്യൻ ഉപഭൂഖണ്ഡത്തിൻറെ പടിഞ്ഞാറെ ഭാഗത്തായാണ് ഈ ഗോത്രം ആദ്യ കാലത്ത് കഴിഞ്ഞിരുന്നത്..പാരമ്പര്യമായി ഇസ്മാഈൽ നബിയുടെ പിൻഗാമികളായി തെക്ക് -പടിഞ്ഞാറെ അറേബ്യയിൽ കഴിഞ്ഞിരുന്ന വംശമാണ് ഇവരുടെ പിതാക്കൾ.
നിരവധി അറേബ്യൻ പണ്ഡിതന്മാരുടെ അഭിപ്രായത്തിൽ അദ്നാൻ എന്നത് ഇസ്മാഈൽ നബിയുടെ മകനായ കേദാറിൻറെ പിൻഗാമികളാണെന്നാണ്.
 എന്നാൽ ഇബ്നു ഇസ്ഹാഖിന് വ്യത്യസ്ത അഭിപ്രായമാണുള്ളത്.അദ്ദേഹത്തിൻറെ അഭിപ്രായത്തിൽ നെബയോത്തിൻറെ പിൻഗാമികളാണ് അദ്നാൻ വംശം എന്നാണ്.

## അവലംബം

വർഗ്ഗം:അറേബ്യൻ ഗോത്രവർഗങ്ങൾ
വർഗ്ഗം:അറേബ്യൻ ജനത
കരിയാറ്റിൽ യൗസേപ്പ്

പറമ്പിൽ ചാണ്ടി മെത്രാന് ശേഷം  ഭാരതത്തിലെ സിറിയൻ കത്തോലിക്കരുടെ ആദ്യ തദ്ദേശീയ മെത്രാപ്പൊലീത്താ (ആർച്ചുബിഷപ്പ്) ആയിരുന്നു **കരിയാറ്റിൽ മാർ ഔസേപ്പ്**.  (5 മേയ് 1742 – 10 സെപ്റ്റംബർ 1786). 1653-ൽ കൂനൻ കുരിശുസത്യത്തിലൂടെ ഭിന്നിച്ചുപോയ മാർത്തോമ്മാ ക്രിസ്‌ത്യാനികൾ (പുത്തൻകൂറ്റുകാർ) മാതൃസഭയിലേക്കു തിരിച്ചുവരുവാൻ ശ്രമം ആരംഭിച്ചത്‌ ഔസേപ്പ് കത്തനാരുടെ നേതൃത്വത്തിലായിരുന്നു. കൂടാതെ കേരളത്തിലെ മാർത്തോമ്മാ ക്രിസ്‌ത്യാനികൾ വിദേശികളായ മതമേലധ്യക്ഷന്മാരുടെ ഭരണത്തിൻ കീഴിൽനിന്നു മോചനം നേടാൻ ഒരു കേരളീയനായ മെത്രാനെ ആഗ്രഹിക്കുകയും അതിനായി പരിശ്രമിക്കുകയും ചെയ്‌ത ആദ്യത്തെ കേരളീയ വൈദികനാണ് ഔസേപ്പ് കത്തനാർ.

1742 മേയ്‌ 5-നു ആലങ്ങാട്‌ കരിയാറ്റിൽ കുടുംബത്തിൽ ജനിച്ചു. ആലങ്ങാട് സെമിനാരിയിൽ ആദ്യ വിദ്യാഭ്യാസം പൂർത്തിയാക്കി. പിന്നീട് ഉന്നതവിദ്യാഭ്യാസത്തിനായി റോമിൽ എത്തി. 24-ആം വയസ്സിൽ വൈദികപട്ടം സ്വീകരിച്ചു. നാട്ടിൽ തിരിച്ചെത്തിയശേഷം ആലങ്ങാട്‌ സെമിനാരിയിലെ മല്‌പാനായി (പ്രൊഫസർ) നിയമിതനായി. 

കേരളീയനായ ഒരു മെത്രാനെ നിയമിച്ച് വിദേശ മെത്രാന്മാരുടെ ഭരണത്തിൽ മാർത്തോമ്മാ ക്രിസ്‌ത്യാനികൾ അനുഭവിച്ചിരുന്ന പ്രയാസങ്ങൾക്കു പരിഹാരം കാണുവാൻ ഇദ്ദേഹം അതിയായി ആഗ്രഹിച്ചിരുന്നു. ഇതിന്റെ ആവശ്യത്തിനായി 1778 മേയ്‌ 7-നു ഔസേപ്പ് കത്തനാരും ഒരു സംഘവും റോമിലേക്കു യാത്രയായി 1780-ൽ മാർപ്പാപ്പയെ സന്ദർശിച്ചു. എന്നാൽ ഇതിനു മുൻപായിത്തന്നെ കേരളത്തിലെ ഇദ്ദേഹത്തിന്റെ പ്രതിയോഗികൾ മാർപ്പാപ്പായ്ക്ക് ഒരു ഹർജി അയച്ചിരുന്നു. കത്തനാർക്കെതിരായ ഹർജി കിട്ടിയിരുന്നതിനാൽ മെത്രാൻ പദവി നൽകാൻ മാർപ്പാപ്പ വിസമ്മതിച്ചു. എന്നാൽ പോർച്ചുഗീസ്‌ രാജ്ഞിയുടെ ഇടപെടലിനെത്തുടർന്ന്‌ 1782 ഡിസംബർ 16-നു മാർപ്പാപ്പ ഔസേപ്പ് കത്തനാരെ കൊടുങ്ങല്ലൂർ അതിരൂപതയുടെ മെത്രാപ്പൊലീത്തയായി നിയമിച്ചു. 1783-ൽ പോർച്ചുഗലിൽ വച്ച് മെത്രാപ്പൊലീത്തയായി അഭിഷേകം ചെയ്തു. 

റോമിൽ നിന്നും തിരികെ ഇന്ത്യയിലേക്കുള്ള യാത്രയിൽ ഗോവയിൽ വച്ച് 1787 സെപ്‌റ്റംബർ 10-നു അദ്ദേഹം കൊല്ലപ്പെട്ടു. വിഷം അകത്തു ചെന്നതാണ് അദ്ദേഹത്തിന്റെ മരണകാരണമെന്നു സംശയിക്കപ്പെടുന്നു. യാത്രയിൽ തന്റെ ഒപ്പം ഉണ്ടായിരുന്ന പാറേമ്മാക്കൽ തോമ്മാക്കത്തനാരെ അദ്ദേഹം തന്റെ പിൻഗാമിയായി മരിക്കുന്നതിനു തൊട്ടു മുൻപ് നിയമിച്ചു. ഔസേപ്പ്‌ മെത്രാപ്പൊലീത്തയെ ചതിച്ചുകൊല്ലുകയാണുണ്ടായതെന്ന്‌ അങ്കമാലി പടിയോലയിൽ തോമ്മാ കത്തനാർതന്നെ രേഖപ്പെടുത്തിയിട്ടുണ്ട്.

ഔസേപ്പ്‌ മെത്രാപ്പോലീത്തയുടെ റോമിലേക്കുള്ള സംഭവബഹുലവും സാഹസികവുമായ യാത്രയാണ്‌ തോമ്മാകത്തനാർ രചിച്ച വർത്തമാനപ്പുസ്‌തകത്തിന്റെ ഇതിവൃത്തം.

## അവലംബം

* Mar Joseph Kariattil 
* St Thomas Christian Encyclopaedia of India – Edited by George Menachery, Vol.2 (1973).
* History of Christianity in India – Mundadan, A. Mathias (1984).
* Indian Church History Classics,Vol 1, Ed. George Menachery: The Nazranies(1998).
* Vathamaanappusthakam, Thomas Paremakkal (Malayalam) Various Editions. Eng. Tr. by Placid Podipara, Rome.

വർഗ്ഗം:സിറോ-മലബാർ സഭയുടെ മെത്രാപ്പോലീത്താമാർ
കുത്തകപ്പാട്ടം

ഒരു കുടിയായ്‌മാവകാശമാണ് **കുത്തകപ്പാട്ടം**. ഇതിലെ വ്യവസ്ഥ പ്രകാരം വസ്‌തുക്കളോ അവയിലെ വൃക്ഷങ്ങളോ രണ്ടുംകൂടിയോ പണമായോ സാധനങ്ങളായോ പ്രതിഫലം പറ്റിക്കൊണ്ട്‌ പാട്ടത്തിനു കൊടുക്കുകയാണ്‌ ചെയ്യുന്നത്. പ്രധാനമായും  തിരുവിതാംകൂറിലെ ശ്രീപാദം വക ഭൂമികളും ശ്രീപണ്ടാരവക ഭൂമികളുമാണ്‌ കുത്തകപ്പാട്ടത്തിനു നല്‌കിയിരുന്നത്‌. 

1959-ലെ വ്യവസ്ഥ പ്രകാരം ശ്രീപാദം നിയമത്തിൽ കൊട്ടാരത്തിനു നഷ്‌ടപരിഹാരം നല്‌കിക്കൊണ്ട്‌ കുടിയാന്‌ ഭൂമിയിൽ കൈവശാവകാശം നല്‌കുന്നു. ശ്രീപാദംവക വസ്‌തുക്കളിന്മേലുള്ള കൊട്ടാരത്തിന്റെ സകല അധികാരങ്ങളും അവകാശങ്ങളും താത്‌പര്യങ്ങളും സർക്കാരിൽ നിക്ഷിപ്‌തമാകുകയും ഒപ്പം കൈവശഭൂമിയുള്ളവർക്ക്‌ ഉടമാവകാശം നല്‌കുകയും ചെയ്‌തു. ശ്രീപണ്ടാരവക ഭൂമികളിൽ കുത്തകപ്പാട്ടത്തിനു പുറമേ ഒറ്റി, ജന്മം, കുടിജന്മം എന്നിങ്ങനെ പല നിലനിന്നിരുന്നു.
പൂനേരി പഗഡി

മഹാരാഷ്ട്രയിലെ പൂനെ നഗരത്തിലുള്ള ആളുകൾ വിശേഷാവസരങ്ങളിലും മറ്റും ധരിക്കുന്ന ഒരു പ്രത്യേക തലപ്പാവാണ് **പൂനേരി പഗഡി**. മറാഠിയിൽ *പൂനേരി പഗഡി* എന്നാൽ 'പൂനെയിലെ തലപ്പാവ്' എന്നാണ് അർത്ഥം. പത്തൊൻപതാം നൂറ്റാണ്ടുമുതലാണ് ഈ തലപ്പാവ് ഉപയോഗിച്ചു തുടങ്ങിയതെന്നു വിശ്വസിക്കുന്നു. ഒരുകാലത്ത് ബഹുമാനസൂചകമായി ധരിച്ചിരുന്ന തലപ്പാവിനെ ഇപ്പോൾ പ്രായഭേദമന്യേ ഏവരും ധരിക്കുന്നുണ്ട്. പൂനേരി പഗഡിയുടെ മഹത്ത്വവും തനിമയും സംരക്ഷിക്കുന്നതിന്റെ ഭാഗമായി 2009 സെപ്റ്റംബർ 4-ന് ഇതിനെ ഭൂപ്രദേശസൂചികാപദവിയുള്ള ഉൽപ്പന്നങ്ങളുടെ പട്ടികയിൽ ഉൾപ്പെടുത്തി.

## ചരിത്രം

പത്തൊൻപതാം നൂറ്റാണ്ടിൽ ജീവിച്ചിരുന്ന സാമൂഹ്യപരിഷ്കർത്താവ് മഹാദേവ് ഗോവിന്ദ് റാനാഡേയാണ് ആദ്യമായി പൂനേരി പഗഡി ധരിച്ചതെന്നു വിശ്വസിക്കുന്നു. പിന്നീട് ലോകമാന്യ ബാലഗംഗാധര തിലക്, ജെ.എസ്. കരാൺഡിക്കാർ, ഡി.ഡി. സാത്യേ, നരസിംഹ ചിന്താമൻ ഖേൽക്കർ, ദത്തോ വാമൻ പോട്ദാർ എന്നിവരും പൂനേരി പഗഡി ധരിച്ചിരുന്നു. 1973-ൽ പൂനെയിൽ അരങ്ങേറിയ *ഖാസീറാം കോത്വാൽ* എന്ന മറാഠി നാടകത്തിലൂടെയാണ് പൂനേരി പഗഡി ജനശ്രദ്ധയാകർഷിച്ചത്.

## ഉപയോഗം
ഒരുകാലത്ത് ബഹുമാനത്തിന്റെയും അഭിമാനത്തിന്റെയും പ്രതീകമായി കരുതിയിരുന്ന പൂനേരി പഗഡിയെ ഇപ്പോൾ വിശേഷാവസരങ്ങളിലും മറ്റും പ്രായഭേദമില്ലാതെ ഏവരും ധരിക്കുന്നുണ്ട്. *ഗൊന്തൽ* എന്ന കലാരൂപത്തിന്റെ അവതരണത്തിലും നാടകങ്ങളിലും ചലച്ചിത്രങ്ങളിലുമെല്ലാം ഇത് ഉപയോഗിക്കുന്നുണ്ട്. ചിലർ ഇതിനെ ഒരു വിശിഷ്ട വസ്തുവായി കരുതി സുവനീർ ആയും സൂക്ഷിക്കുന്നു.

## ഭൂപ്രദേശ സൂചികാപദവി
പൂനെയുടെ സംസ്കാരത്തിന്റെ ഭാഗമായി മാറിയ പൂനേരി പഗഡിയുടെ മഹത്ത്വവും തനിമയും നിലനിർത്തുന്നതിനായി ഭൂപ്രദേശ സൂചികാപദവി നൽകണമെന്ന ആവശ്യത്തോടെ *ശ്രീ പൂനേരി പഗഡി സംഘ്* എന്ന സംഘടന നടത്തിയ പ്രവർത്തനങ്ങൾ ശ്രദ്ധേയമായിരുന്നു. അതോടെ 2009 സെപ്റ്റംബർ 4-ന് പൂനേരി പഗഡിക്കു ഭൂപ്രദേശസൂചികാപദവി ലഭിച്ചു. അതായത് ഇതിനെ ഒരു ബൗദ്ധിക സമ്പത്തായി കണക്കാക്കുന്നു. പൂനെ നഗരത്തിനു പുറത്ത് നിർമ്മിക്കുന്ന തലപ്പാവിനെ *പൂനേരി പഗഡി* എന്ന പേരിൽ വിൽക്കുന്നതു തടയാൻ ഇതിലൂടെ സാധിക്കുന്നു.

## അവലംബം

വർഗ്ഗം:മഹാരാഷ്ട്രയിലെ ഭൂപ്രദേശസൂചികകൾ
നെബയോത്ത്

ഹീബ്രൂ ബൈബിൾ പ്രകാരം ഇസ്മാഈൻ നബിയുടെ ആദ്യത്തെ മകനാണ് നെബയോത്ത് (נְבָיוֹת).ഹീബ്രു ബൈബിളിൽ അഞ്ചു തവണ ഇദ്ദേഹത്തെ കുറിച്ച് പരാമർശമുണ്ട്.ഉൽപ്പത്തിപ്പുസ്തകത്തിൽ ഇദ്ദേഹത്തെ കുറിച്ച് പരാമർശമുണ്ട്.25ː13. കൂടാതെ ഏശയ്യായുടെ പുസ്തകത്തിലും നെബയോത്തിനെ പരാമർശിക്കുന്നു.60ː7

## അവലംബം

വർഗ്ഗം:ഇസ്ലാമിക ചരിത്രം
വർഗ്ഗം:അറേബ്യൻ ചരിത്രം
എക്സ്-റേ മത്സ്യം

തെക്കേ അമേരിക്കയിലെ ആമസോൺ, ഓറിനോകോ നദികളിൽ കണ്ടുവരുന്ന ശുദ്ധജല മത്സ്യമാണ് **എക്സ്-റേ മത്സ്യം**, , . ഇതിന്റെ മറ്റു പേരുകൾ :- എക്സ്-റേ ടെട്ര, ഗോൾഡൻ പ്രിസ്റ്റെല്ല ടെട്ര, വാട്ടർ ഗോൾഡ് ഫിഞ്ച്, എന്നും മറ്റുമാണ്. പ്രിസ്റ്റെല്ല എന്ന മത്സ്യജനുസ്സിലെ ഒരേയൊരു സ്പീഷിസാണിവ. അക്വേറിയങ്ങളിൽ വളർത്തുന്ന മത്സ്യങ്ങളിൽ ഏറ്റവും പേരുകേട്ട മത്സ്യങ്ങളിലൊന്നാണീ എക്സ്-റേ മീനുകൾ. ഇതിന്റെ ഏകദേശം സുതാര്യമായ ശരീരമാണ് ഇതിന്റെ ഏറ്റവും വലിയ പ്രത്യേകത.

## അവലംബം

## പുറം കണ്ണികൾ
*
*Pristella Tetra Fact Sheet 

വർഗ്ഗം:മത്സ്യങ്ങൾ